text:
για να μην ξεφύγουμε, συμφωνώ μαζί σου ότι με τις υπάρχουσες δυνάμεις θα μπορούσε να γίνει γρηγορότερα. Ο ΑΣΕΠ διαχειρίζεται περισσότερες αιτήσεις κάθε φορά και τα αποτελέσματα βγαίνουν εντός 2μηνου. Ας βάλουν εκτάκτως άτομα από άλλα τμήματα να βοηθήσουν σε αυτό, δεν ξέρω.. Το θετικό είναι ότι οι ενώσεις στις πρώτες συναντήσεις τους με τους αρμόδιους έχουν αιτηθεί την επίσπευση των αποτελεσμάτων, θέλει συνεχή αντανακλαστικά από όλους μας όμως γιατί δεν έχει διασφαλιστεί τίποτα.
 Ανώνυμος 2 Απριλίου 2015 - 9:08 μ.μ.
 ΤΙ ΕΝΝΟΕΙΤΕ ΠΑΡΑΚΑΛΩ ΜΕ ΤΟ "ΚΑΛΟ ΜΗΝΑ ΚΑΙ ΚΑΛΗ ΠΡΩΤΑΠΡΙΛΙΑ" ΣΤΟ ΤΕΛΟΣ ΤΗΣ ΑΝΑΡΤΗΣΗΣ? (ΜΠΗΚΕ ΣΗΜΕΡΑ). ΠΡΩΤΑΠΡΙΛΙΑΤΙΚΗ ΦΑΡΣΑ ΗΤΑΝ? ΔΕΝ ΥΠΑΡΧΕΙ ΕΠΙΤΡΟΠΗ ΣΥΜΜΕΤΕΧΟΝΤΩΝ? ΠΑΙΖΟΥΝΕ ΜΕ ΑΥΤΑ ΤΑ ΠΡΑΓΜΑΤΑ? ΑΠΑΝΤΗΣΤΕ ΠΑΡΑΚΑΛΩ ΝΑ ΞΕΡΟΥΜΕ. ΑΝ ΗΤΑΝ ΠΡΩΤΑΠΡΙΛΙΑΤΙΚΟ ΗΤΑΝ ΟΜΟΛΟΓΟΥΜΕΝΩΣ ΕΠΙΤΥΧΗΜΕΝΟ, ΑΛΛΑ ΕΔΕΙΞΕ ΟΤΙ ΥΠΑΡΧΕΙ ΕΔΑΦΟΣ: ΠΡΕΠΕΙ ΝΑ ΠΙΕΣΟΥΜΕ ΓΙΑΤΙ ΘΑ ΚΑΘΥΣΤΕΡΗΣΕΙ Η ΔΙΑΔΙΚΑΣΙΑ. ΟΠΩΣ ΚΑΙ ΟΙ ΑΛΛΑΓΕΣ ΠΟΥ ΣΧΕΔΙΑΖΟΝΤΑΙ ΣΤΟ 2643/98 ΕΙΝΑΙ ΠΡΑΓΜΑΤΙΚΕΣ
 pritanis 2 Απριλίου 2015 - 11:55 μ.μ.
 Ναι, πρωταπριλιάτικη ήταν η ανάρτηση αλλά διαπιστώθηκε πως ήταν χρήσιμη μια και δόθηκε η ευκαιρία να πείτε πολλές ενδιαφέρουσες προτάσεις που με λίγη προσπάθεια μπορείτε να τις κάνετε και πράξεις. Και εννοώ για την μορφή της πίεσης και γιατί όχι να οργανωθείτε ώστε πράγματι να ορίσετε και μια επιτροπή που θα μπορεί να λειτουργεί για όλους σας.
 Μη ξεχνάτε και την ομάδα μας στο FACEBOOK https://www.facebook.com/groups/nomos.2643/?ref=bookmarks που για θέματα οργάνωσης που λέω παραπάνω είναι ένα πολύ καλύτερο μέσο να βρεθείτε πιο εύκολα
 Ανώνυμος 3 Απριλίου 2015 - 12:21 π.μ.
 Το Facebook είναι χύμα, ούτε όλοι έχουν λογαριασμό, ούτε μπορούν να υποχρεωθούν να έχουν. Υπάρχουν Ενώσεις, τι ρόλο παίζουν? Ας μην αντικαταστήσουμε τους κλασσικούς τρόπους οργάνωσης. Μπορεί κάλλιστα να οριστεί συνάντηση για την τρέχουσα προκήρυξη από κοινού με όσους έχουν κάνει αίτηση και εκεί να οριστεί επιτροπή η οποία θα λειτουργεί για τα θέματα μας. Δοκιμασμένο. Το ιντερνετικό είναι απλά πληροφοριακό. Πως θα οριστεί επιτροπή από το facebook? είναι εικονικός χώρος.
 Ανώνυμος 7 Απριλίου 2015 - 11:50 π.μ.
 Προς "pritaniis", δηλαδή η παρούσα ανάρτηση είναι εξ ολοκλήρου ψευδής; Ή υπάρχουν και αληθή μέρη;
 pritanis 9 Απριλίου 2015 - 10:43 π.μ.
 Από την αρχή μέχρι το τέλος της Ανώνυμε. Στο μόνο που μπορούμε να σταθούμε είναι η ιδέα στο να μαζευτούν όσοι περισσότεροι υποψήφιοι μπορούν για να διεκδικήσουν οργανωμένα την επίσπευση των διαδικασιών πιέζοντας τους ΟΑΕΔ ανά περιφέρεια. Ήδη έχει γίνει μια σχετική ομάδα στο facebook με την ονομασία Νόμος 2643/προκήρυξη του 2015. Όσοι έχετε πρόσβαση γίνεται μέλη της γι' αυτό τον σκοπό
 Ανώνυμος 15 Απριλίου 2015 - 9:20 μ.μ.
 Καλησπερα μια και δεν βρηκα καποιο σχετικο θεμα θελω να ρωτησω αν ξερει καποιος τι εχει γινει μ την προκ του 2643 ιδιωτικου τομεα που εγινε το 2009 αν θυμαμαι καλα.
 pritanis 16 Απριλίου 2015 - 11:36 μ.μ.
 Έχει καταργηθεί αυτή η προκήρυξη μια και πολλές επιχειρήσεις που συμμετείχαν σ' αυτήν έχουνε κλείσει
 Ανώνυμος 21 Απριλίου 2015 - 5:45 μ.μ.
 Ποτε περίπου περιμένουμε τους πρώτους πίνακες μοριοδότησης και την κατάθεση των δικαιολογητικών; Ειναι δυνατόν η ολη διαδικασία να διαρκέσει έως και 2 χρονια; Ολα ειναι θεμα της κυβέρνησης λένε στους ΟΑΕΔ
 pritanis 22


text:
Απριλίου 2015 - 11:16 μ.μ.
 Στις δυο τελευταίες μεγάλες προκηρύξεις του 2643 η όλη διαδικασία ήταν η εξής:
 Η προκήρυξη του 2004 ολοκληρώθηκε το 2007 ενώ
 η προκήρυξη του 2008 ξεκίνησε να ολοκληρώνεται το 2012 ....και ακόμη δεν έχουμε τελειώσει μια και μερικοί επιτυχόντες ακόμη περιμένουν να ορκιστούν
 Ας ευχηθούμε ο Κατρούγκαλος να έχει άλλες λογικές και να τελειώσετε γρήγορα
 Ανώνυμος 23 Απριλίου 2015 - 2:39 μ.μ.
 Οι πρώτες πίνακες για την κατάθεση των δικαιολογητικών πόσο καιρό έκαναν;
 pritanis 24 Απριλίου 2015 - 6:10 μ.μ.
 Στην προηγούμενη προκήρυξη του 2008 έγινε μετά από 10 μήνες...
 Ιούλιος του 2008 ήταν οι αιτήσεις και τα δικαιολογητικά μας τα ζήτησαν τον Μάιο του 2009
 Ανώνυμος 26 Απριλίου 2015 - 1:14 μ.μ.
 Γεια σας. Θα ηθελα να ρωτήσω. Στην ολη διαδικασία της προκήρυξης παίζει ρόλο ο παράγον"μέσον" η τα πράγματα θα γίνουν καθαρά αξιοκρατικά δεδομένου ότι οι θέσεις ειναι ελάχιστες...
 pritanis 27 Απριλίου 2015 - 7:12 μ.μ.
 Τα πράγματα θα γίνουν καθαρά και αξιοκρατικά και όχι για τον λόγο ότι οι θέσεις είναι ελάχιστες αλλά γιατί πάντα έτσι γίνεται
 POPI STAVRAKOPOULOU 1 Μαΐου 2015 - 4:16 μ.μ.
 Μήπως να επισκεφτούμε απευθείας τον αρμόδιο υπουργό; Ειναι γελοία αυτη η καθυστέρηση. Εδώ βγαίνουν αποτελέσματα πανελληνίων σε ενα 3 μηνο....., ειναι αδιανόητο να καθυστερεί τόσο μια απλή καταχώρηση των στοιχείων των συμμετεχόντων. Έτοιμα πραγματα ειναι. Για 20 Χ που θα καταχωρήσουν για καθε αίτηση θέλουν 2 χρονια; Πολυ καλομαθημένοι ειναι στον ΟΑΕΔ οι υπάλληλοι. Δεν μπορω να καταλάβω πως γίνεται οι εργαζόμενοι στον ιδιωτικό τομέα να ειναι πάντα έτοιμοι στις προθεσμίες τους ενώ στο δημόσιο κωλοβαρανε τόσο....! Συγγνωμη για τον εκνευρισμό αλλά κάποτε πρέπει να μπει μια τάξη. Έχουν πιάσει οι κύριοι τις καρέκλες ,έχουν εξασφαλίσει το μισθό τους και ασε τους άλλους να κόψουν το λαιμό τους; Οχι ρε παιδιά. Κατευθείαν στον υπουργό . Ας τεθούν και στους αρμόδιους υπαλλήλους του ΟΑΕΔ προθεσμίες για την ολοκλήρωση των εργασιών τους.
 Ανώνυμος 1 Μαΐου 2015 - 5:25 μ.μ.
 Συμφωνώ απόλυτα για την επίσκεψη, και από ότι βλέπω και άλλος κόσμος. Σε υπουργό-υφυπουργό πρέπει, όχι απλά στον ΟΑΕΔ. Χωρίς να υιοθετώ ότι γενικά στο δημόσιο κάθονται κτλ γιατί από κει ξεκινάν οι δήθεν αξιολογήσεις, η κατάργηση ωραρίου κτλ. Ούτε η ενταντικοποίηση στον ιδιωτικό τομέα είναι σωστή. Αλλά συμφωνώ απόλυτα ότι στο συγκεκριμένο θέμα υπάρχει ένα στερεότυπο, ότι πρέπει σώνει και καλά να χρονοτριβούν και "περιμένετε και όποτε τα βγάλουμε". Δεν είναι συμπεριφορά αυτή, από κάτι τέτοια την πληρώνει όλο το δημόσιο. Λένε δεν έχουν κόσμο. Ας μοιράσουν τη δουλειά εκτάκτως σε άλλους 2-3 υπαλλήλους από διπλανές υπηρεσίες του ΟΑΕΔ, άσε που όπως είπες έτοιμα πράγματα είναι όντως οι αιτήσεις....Για να γίνουν και προσλήψεις μια ώρα νωρίτερα. Για τις προθεσμίες επίσης συμφωνώ απόλυτα, π.χ. σου δίνω 2 μήνες να τα βγάλεις, εντός του ωραρίου σου προλαβαίνεις μια χαρά.
 Ανώνυμος 2 Μαΐου 2015 - 12:41 μ.μ.
 Συμφωνώ απολύτως καμία εγώ εμείς καλά τα λέμε σε αυτούς όμως δεν ιδρώνει το αυτακι τους. Συγνώμη για την έκφραση αλλά εγώ πιστεύω ότι πάλι σαν μαλάκες θα περιμένουμε να βγουν και αυτοί δε θα

type: other


text:
κάνουν τίποτα ότι και αν κάνουμε έχουν μάθει στο αραλίκι.
 Ανώνυμος 29 Μαΐου 2015 - 8:42 μ.μ.
 Εμένα απο τον ΟΑΕΔ Αλίμου, όταν κατέθεσα τα χαρτια ειπαν οτι το Μαιο θα ανακοινωθουν τα πρωτα αποτελεσματα...... αν οχι τι καθόμαστε πρεπει ολοι να παμε στον υπουργο η πιο καλα τα σωματεια ΑΜΕΑ ....και να κανουμε οτιδηποτε χρειαζεται για να βγουν γρηγορα οι θεσεις...η προκυρηξη του ΕΚΑΒ βγηκε πριν τρεις μηνες και Ιουλιο απ ́οτι ακουσα θα δουλεύουν.
 Ανώνυμος 7 Ιουλίου 2015 - 10:11 π.μ.
 εχει περαση ποσο καιρο και τιποτα ακομα τι θα γινει ξερι κανις
 Ανώνυμος 14 Ιουλίου 2015 - 10:48 π.μ.
 Ρώτησα στο Υπουργείο Εργασίας και είπαν ότι η προηγουμένη προκήρυξη έκανε προσλήψεις για έξι χρόνια διότι λόγω κρίσης η κυβέρνηση δεν μπορούσε να διορίσει πάνω από 50 άτομα. Ετσι τους φώναζαν 50- 50 με σειρά προτεραιότητας για έξι χρόνια. Ο ΟΑΕΔ Αλίμου είπε ότι η προκήρυξη αυτή θα φτάσει στα δυο χρόνια γιατί περνούν τις αιτήσεις με το χέρι και δεν προλαβαίνουν για πιο γρήγορα. Ας περιμένουμε να βγουν τα πρώτα αποτελέσματα ...πόσο θα πάρει για 3.000 αιτήσεις; Λογικά έπρεπε να έχουν ήδη βγει .... ας περιμένουμε μέχρι τον Οκτώβριο.
 Αηδιασμένος 10 Ιανουαρίου 2016 - 11:48 μ.μ.
 Μέσα στον Δεκέμβριο βγήκαν οι ημερομηνίες. Αν δλδ. ο άλλος που περίμενε μήνες δε μπόρεσε να στείλει τα δικαιολογητικά αυτό το 15ήμερο......χάνει την αίτηση.......
 Αηδιασμένος 10 Ιανουαρίου 2016 - 11:49 μ.μ.
 TAKIS 21 Δεκεμβρίου 2015 - 4:30 μ.μ.
 επαναφωρα δωρων δημοσιων υπαλ του ν 2643/98 εστω του χριστουγεννων γιατα ατομα αμεα
 TAKIS 21 Δεκεμβρίου 2015 - 4:31 μ.μ.


text:
ΜΑΚΡΑΚΗΣ ΓΕΩΡΓΙΟΣ – Σελίδα 2 – peyoaed
 Συντάκτης: ΜΑΚΡΑΚΗΣ ΓΕΩΡΓΙΟΣ
 συντάκτης ΜΑΚΡΑΚΗΣ ΓΕΩΡΓΙΟΣ · Published 07/08/2013 · Last modified 03/01/2020
 Ανακοίνωση ΠΕΥ ΟΑΕΔ ΓΙΑ ΚΙΝΗΤΟΠΟΙΗΣΕΙΣ
 Παρασκευή 7 Αυγούστου 2013 Α.Π. 67 ΑΝΑΚΟΙΝΩΣΗ Συνάδελφοι, ΔΕΝ ΣΤΑΜΑΤΑΜΕ! ΠΑΙΡΝΟΥΜΕ ΑΝΑΣΑ ΚΑΙ ΣΥΝΕΧΙΖΟΥΜΕ ΔΥΝΑΜΙΚΑ! Η Γενική Συνέλευση, αποφάσισε την προσωρινή αναστολή της απεργίας μας. Σε καμία περίπτωση όμως, δεν αποφάσισε τη...
 συντάκτης ΜΑΚΡΑΚΗΣ ΓΕΩΡΓΙΟΣ · Published 31/07/2013 · Last modified 03/01/2020
 Ανακοίνωση Ομοσπονδίας Υπαλλήλων ΟΑΕΔ – 48ωρη Απεργία
 Ο Οργανισμός Απασχόλησης Εργατικού Δυναμικού, ο ΟΑΕΔ, το τελευταίο καταφύγιο των ανέργων, το σπίτι των ανέργων, μπαίνει κι επισήμως στο στόχαστρο της Κυβέρνησης. Βρισκόμαστε στο τελευταίο σκαλοπάτι πριν την απόλυτη εκχώρηση του δικαιώματος των...
 συντάκτης ΜΑΚΡΑΚΗΣ ΓΕΩΡΓΙΟΣ · Published 22/07/2013 · Last modified 03/01/2020
 Με αφορμή νέα δημοσιεύματα εφημερίδων και sites, τα οποία στοχοποιούν υπαλλήλους του ΟΑΕΔ ως προκρινόμενους για ένταξη στο νέο κύμα διαθεσιμότητας, έχουμε να δηλώσουμε τα εξής: Ο ΟΑΕΔ μετά την κατάργηση των Οργανισμών Εστίας...
 συντάκτης ΜΑΚΡΑΚΗΣ ΓΕΩΡΓΙΟΣ · Published 12/07/2013 · Last modified 03/01/2020
 Αθήνα 12 Ιουλίου 2013 Α.Π. 64 Συνάδελφοι, H κατάθεση του πολυνομοσχεδίου αποτελεί μια ακόμη πράξη «ανθρωποθυσιών» προς ικανοποίηση των ορέξεων της Τρόικας και της Κυβέρνησης. Την ψήφισή του θα ακολουθήσουν μαζικές απολύσεις στον δημόσιο...
 συντάκτης ΜΑΚΡΑΚΗΣ ΓΕΩΡΓΙΟΣ · Published 11/07/2013 · Last modified 03/01/2020
 ΑΝΑΚΟΙΝΩΣΗ ΓΙΑ ΠΑΝΑΤΤΙΚΗ ΣΤΑΣΗ
 Παναττική Στάση Εργασίας και Γενική Απεργία Συνάδελφοι , Η Πανελλήνια Ένωση Υπαλλήλων ΟΑΕΔ, συμμετέχει στις προκηρυγμένες από την ΑΔΕΔΥ: α) Παναττική Στάση Εργασίας για σήμερα, Πέμπτη 11 Ιουλίου, από τις 12:00 μέχρι τη λήξη...
 συντάκτης ΜΑΚΡΑΚΗΣ ΓΕΩΡΓΙΟΣ · Published 08/07/2013 · Last modified 03/01/2020
 Ανακοίνωση για στάση εργασίας
 Αθήνα 8 Ιουλίου 2013 Α.Π. 62 Προς: Συνάδελφοι, Το success story συνεχίζεται... Ήδη δρομολογήθηκε η μετακίνηση 4.000 εργαζόμενων της Δημοτικής Αστυνομίας και ετοιμάζεται ακόμη μεγαλύτερη παρέμβαση για διαθεσιμότητες και απολύσεις σε Οργανισμούς της Τοπικής...
 συντάκτης ΜΑΚΡΑΚΗΣ ΓΕΩΡΓΙΟΣ · Published 02/07/2013 · Last modified 03/01/2020
 Ανακοίνωση για κρουαζιέρα
 ΑΝΑΚΟΙΝΩΣΗ Παρακαλούνται οι συνάδελφοι που έχουν δηλώσει συμμετοχή στην κρουαζιέρα της 6ης Ιουλίου 2013 να καταθέσουν το αντίτιμο της συμμετοχής τους σε όποιο υποκατάστημα της ALPHA BANK τους εξυπηρετεί και στον αριθμό λογαριασμού 112...
 συντάκτης ΜΑΚΡΑΚΗΣ ΓΕΩΡΓΙΟΣ · Published 28/06/2013
 Συνάδελφοι ,Επειδή οι εξελίξεις είναι καταιγιστικές, Επειδή το δόγμα του σοκ που εφαρμόστηκε στην ΕΡΤ εφαρμόζεται στην ελληνική κοινωνία από την υπογραφή του μνημονίου, Επειδή το καλοκαίρι προβλέπεται ιδιαίτερα θερμό από πλευράς εργασιακών σχέσεων-απολύσεων...
 συντάκτης ΜΑΚΡΑΚΗΣ ΓΕΩΡΓΙΟΣ · Published 28/06/2013 · Last modified 03/01/2020
 ΕΝΗΜΕΡΩΣΗ -ΣΥΝΑΝΤΗΣΗ ΜΕ ΔΙΟΙΚΗΤΗ
 Συνάντηση με τον Διοικητή του ΟΑΕΔ κ. Αμπατζόγλου πραγματοποίησε το Προεδρείο της ΠΕΥ ΟΑΕΔ, την Παρασκευή 21 Ιουνίου. Στη συνάντηση κυριάρχησε η συζήτηση για την ενίσχυση του ρόλου του ΟΑΕΔ ως δημόσιου φορέα απασχόλησης,...
 συντάκτης ΜΑΚΡΑΚΗΣ ΓΕΩΡΓΙΟΣ · Published 19/06/2013 · Last modified 03/01/2020
 Ανακοίνωση για Συλλαλητήριο 19/6
 Τετάρτη 19 Ιουνίου 2013 Α.Π. 55 ΑΝΑΚΟΙΝΩΣΗ Συνάδελφοι, Ο αγώνας για την ΕΡΤ συνεχίζεται. Ο αγώνας για την ΕΡΤ πρέπει να κερδηθεί, οι ανθρωποθυσίες στο όνομα της ανάπτυξης πρέπει να σταματήσουν, πρέπει να τις...


text:
5μηνες συμβάσεις στους Δήμους μέσω ΟΑΕΔ – Μικρή ανάσα αλλά όχι μόνιμη & σταθερή εργασία... – ΑΝΩ-ΚΑΤΩ στο Καλαμάκι
 ΔΗΜΟΣ, Εργασιακά, Προσλήψεις
 5μηνες συμβάσεις στους Δήμους μέσω ΟΑΕΔ – Μικρή ανάσα αλλά όχι μόνιμη & σταθερή εργασία...
 Date: Τε 08/04/15Author: dimF 0 Σχόλια
 Τα τελευταία χρόνια η μνημονιακή απαγόρευση προσλήψεων αποδυνάμωσε σημαντικές υπηρεσίες των Δήμων. Στόχος ξεκάθαρος, η ιδιωτικοποίηση των υπηρεσιών. Ειδικότερα στον δήμο Αλίμου η καθαριότητα, οι Παιδικοί Σταθμοί, τα ΚΑΠΗ, ο Πολιτισμός και Αθλητισμός είναι οι υπηρεσίες που έχουν δεχθεί το μεγαλύτερο πλήγμα. Η δημοτική κίνηση ΑΝΩ-ΚΑΤΩ στο Καλαμάκι αγωνίζεται για την πρόσληψη προσωπικού με μόνιμη σχέση εργασίας σε όλες τις υπηρεσίες του Δήμου μας και για τη διατήρηση του δημόσιου χαρακτήρα τους.
 Με τα Προγράμματα Κοινωφελούς Εργασίας του ΟΑΕΔ προβλέπονται 126 θέσεις και δίνεται μια προσωρινή λύση στο πρόβλημα της ανεργίας αλλά και στη λειτουργία των υπηρεσιών του Δήμου.
 Όπως αναφέρεται στο σχετικό δελτίο τύπου του ΟΑΕΔ (2/4/15) ξεκίνησε προχθές (Μεγάλη Δευτέρα 6/4/15) η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω.
 Η διαδικασία υποβολής των αιτήσεων λήγει στις 12μμ τη Δευτέρα 27/4/15.
 Οι αιτήσεις υποβάλλονται ηλεκτρονικά πατώντας εδώ.
 Δικαίωμα υποβολής αιτήσεων έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ που ανήκουν σε -τουλάχιστον- μια από τις παρακάτω κατηγορίες:
 4. Άνεργοι πτυχιούχοι ΑΕΙ Πανεπιστημιακού και Τεχνολογικού τομέα εγγεγραμμένοι στο μητρώο του ΟΑΕΔ, για την κάλυψη θέσεων με βάση τα τυπικά προσόντα τους όπως αυτά αναλύονται στο Παράρτημα ΙΙ (Προσόντα Πρόσληψης – Προσοντολόγιο) της Δημόσιας Πρόσκλησης 5, εγγεγραμμένοι στα μητρώα ανέργων του ΟΑΕΔ άνω των 29 ετών.
 Υποχρέωση προσκόμισης των σχετικών δικαιολογητικών στα υποκατάστημα του ΟΑΕΔ (ΚΠΑ2) μέχρι την λήξη της προθεσμίας υποβολής των αιτήσεων, έχουν μόνο οι άνεργοι αρχηγοί μονογονεϊκών οικογενειών. Όπως αναφέρεται στο δελτίο τύπου οι πληροφορίες για τα λοιπά κριτήρια επιλογής και κατάταξης των ωφελουμένων αντλούνται αυτεπάγγελτα από το ΟΠΣ του ΟΑΕΔ, την ΓΓΠΣ και την ΗΔΙΚΑ ΑΕ.
 Τα αντικειμενικά κριτήρια κατάταξης είναι:
 Όπως αναφέρεται στο Παράρτημα Ι (Αριθμός Διατιθέμενων Θέσεων ανά ειδικότητα) της Δημόσιας Πρόσκλησης, για τον Άλιμο προβλέπονται 126 προσλήψεις, οι παρακάτω:
 ΒΟΗΘΟΙ ΒΡΕΦΟΚΟΜΟΙ (ΔΕ) : 15
 ΒΡΕΦΟΚΟΜΩΝ (ΤΕ) : 4
 ΓΕΝΙΚΩΝ ΚΑΘΗΚΟΝΤΩΝ (ΥΕ) : 70
 ΔΙΟΙΚΗΣΗ ΕΠΙΧΕΙΡΗΣΕΩΝ (ΤΕ) : 1
 ΔΙΟΙΚΗΤΙΚΟΥ (ΔΕ) : 3
 ΔΙΟΙΚΗΤΙΚΟΥ (ΠΕ) : 2
 ΔΙΟΙΚΗΤΙΚΟΥ (ΤΕ) : 1
 ΔΙΟΙΚΗΤΙΚΟΥ-ΛΟΓΙΣΤΙΚΟΥ (ΠΕ) : 2
 ΕΛΑΙΟΧΡΩΜΑΤΙΣΤΩΝ (ΔΕ) : 2
 ΕΡΓΟΘΕΡΑΠΕΥΤΩΝ (ΤΕ) : 2
 ΗΛΕΚΤΡΟΛΟΓΩΝ (ΔΕ) : 3
 ΚΟΙΝΩΝΙΚΩΝ ΛΕΙΤΟΥΡΓΩΝ (ΠΕ) : 2
 ΚΟΙΝΩΝΙΚΩΝ ΛΕΙΤΟΥΡΓΩΝ (ΤΕ) : 2
 ΚΟΙΝΩΝΙΟΛΟΓΩΝ (ΠΕ) : 1
 ΝΟΣΗΛΕΥΤΩΝ (ΔΕ) : 2
 ΝΟΣΗΛΕΥΤΩΝ (ΠΕ) : 1
 ΟΔΗΓΟΣ με άδεια οδήγησης Γ’ κατηγορίας (ΔΕ) : 1
 ΟΔΗΓΟΣ με άδεια οδήγησης Γ+Ε κατηγορίας ή ΟΔΗΓΟΣ με άδεια οδήγησης Δ+Ε κατηγορίας (ΔΕ) : 2
 ΟΙΚΟΝΟΜΙΚΟΥ (ΠΕ) : 2
 ΠΛΗΡΟΦΟΡΙΚΗΣ (ΠΕ) : 3
 ΥΔΡΑΥΛΙΚΩΝ (ΔΕ) : 2
 ΦΥΣΙΚΟΘΕΡΑΠΕΥΤΩΝ (ΔΕ) : 1
 ΦΥΣΙΚΟΘΕΡΑΠΕΥΤΩΝ (ΤΕ) : 1
 ΨΥΧΟΛΟΓΩΝ (ΠΕ) : 1
 Περισσότερες πληροφορίες μπορείτε να βρείτε στην ιστοσελίδα του ΟΑΕΔ.
 Προηγούμενο Previous post: Δήμαρχος Α. Κονδύλης: στάθμευσε σε θέση για αναπήρους, φταίει όμως το «ΑΝΩ-ΚΑΤΩ» που το δημοσιοποίησε !
 Επόμενη Next post: Μνήμες Ιστορίας μέσα στο Μητροπολιτικό Πάρκο...


text:
Η κολοκυθιά της ανεργίας
 Η ανεργία αντιμετωπίζεται, οι επιδοτήσεις αυξάνονται, οι άνεργοι παραμένουν
 "Πιο ευέλικτος ο ΟΑΕΔ"
 ("Καθημερινή", 2/10/2003)
 Την Τετάρτη που μας πέρασε, ο ΟΑΕΔ εξήγγειλε τις νέες "ουσιαστικές αλλαγές στα προγράμματα απασχόλησης", ανακοινώνοντας παράλληλα και την άρση της "αυστηρής επιτήρησής του" από την Ευρωπαϊκή Επιτροπή -καθεστώς που είχε επιβληθεί στον οργανισμό από τον Δεκέμβρη του 2002, για λόγους προβληματικής διαχείρισης της απασχόλησης. Και δεν θα μπορούσε να γίνει και διαφορετικά, εφόσον (σύμφωνα με τις ευρωνεοφιλελεύθερες συνταγές) προβλέπεται η ακόμα πλουσιότερη επιδότηση (των κερδών) των επιχειρήσεων, μέσω της παροχής πάμφθηνων δικαιούχων ανέργων, μήπως και έτσι σταθεροποιηθούν ορισμένες νέες θέσεις εργασίας (έστω και μερικής απασχόλησης), μπας και μειωθεί λίγο ακόμα το υψηλό ποσοστό ανεργίας.
 Είναι γνωστό ότι παρά τον πακτωλό των ευρωπαϊκών ΚΠΣ και των εθνικών πόρων που διαχειρίζεται ο ΟΑΕΔ τα αποτελέσματα δεν είναι καθόλου ικανοποιητικά. Μόνο για το 2003 ξοδεύονται από τον ΟΑΕΔ 1,651 δισ. ευρώ (562,6 δισ. δρχ), όπως έχει προϋπολογιστεί, αλλά οι άνεργοι παραμένουν 450.000, με τις γυναίκες και τους νέους να κατέχουν τα μεγαλύτερα μερίδια, και το φαινόμενο των μακροχρονίως ανέργων να φέρνει τη χώρα σταθερά στην πρώτη (αρνητική) θέση της Ε.Ε. Χωρίς να ξεχνάμε βεβαίως ότι οι οικονομικοκοινωνικές ανισότητες μεγαλώνουν και ότι το ποσοστό των ελλήνων πολιτών που ζει στα όρια της φτώχειας και κάτω απ' αυτά, ξεπερνά συστηματικά τα τελευταία χρόνια το 20% του πληθυσμού, με όποια μέθοδο κι αν το υπολογίσει κανείς.
 Αλλά, ας αφήσουμε τις μακροσκοπικές οικονομοπολιτικές αναλύσεις για τα ποικιλώνυμα αρμόδια θεσμικά όργανα του Εθνικού Σχεδίου Δράσης για την Απασχόληση, ή για το Παρατηρητήριο Απασχόλησης, το Εθνικό Σχέδιο Δράσης για την Κονωνική Ενσωμάτωση, την ΕΣΥΕ κ.λπ. Ας αφήσουμε ακόμα και τις όποιες υποψίες "λογιστικής κακοδιαχείρισης" υπάρχουν για τον ΟΑΕΔ να τις διαλευκάνει το Ελεγκτικό Συνέδριο που μόλις πριν ένα μήνα έλαβε την εντολή να ελέγξει τον οργανισμό για την περίοδο 1974 έως 1996. Καλύτερα να εξετάσουμε ορισμένες πικρές, καθημερινές αλήθειες.
 Ανεργοι δύο ταχυτήτων
 Σύμφωνα με την "Ετήσια Εκθεση 2003 του ΙΝΕ/ΓΣΕΕ-ΑΔΕΔΥ", "3 στους 10 ανέργους περνούν στον μη ενεργό πληθυσμό, δηλαδή σταματούν πλέον να αναζητούν εργασία έχοντας αποθαρρυνθεί". Τι μπορεί να είναι αυτό που "αποθαρρύνει" το 30% των ανέργων; Τι συμβαίνει και "αυτοδιαγράφονται" από τις λίστες των καταγεγραμμένων ανέργων ή δεν εντάσσονται καν σ' αυτές; Γιατί, όπως συνεχίζει η Εκθεση του ΙΝΕ/ΓΣΕΕ, "η αναζήτηση εργασίας είναι μια έννοια με αμφιλεγόμενο περιεχόμενο, με αποτέλεσμα, η διάκριση μεταξύ της ανεργίας και της αεργίας να μην είναι αυστηρή για έναν σημαντικό αριθμό ατόμων χωρίς απασχόληση"
 Πριν θεωρητικολογήσουμε για την απουσία αξιόπιστων στατιστικών καταγραφών, για το αθέατο φαινόμενο της "μαύρης εργασίας", ή για την, ούτως ή άλλως υπαρκτή, "διαστρωμάτωση" των ανέργων που δημιουργεί διαφορετική βιωτική πίεση στον καθένα, ας δούμε την ευθύνη του ίδιου του ΟΑΕΔ. Βοηθά ή όχι ο ΟΑΕΔ τους ανέργους και ιδίως όσους έχουν ζωτική ανάγκη για ένα μεροκάματο;
 "Οπως δουλεύει το οργανισμός ως σήμερα επωφελούνται οι πιο πληροφορημένοι, οι πιο 'επιμελείς' από τους ανέργους", μας λέει ο Βασ. Παπαδόγαμβρος του ΙΝΕ/ΓΣΕΕ που μελετά καθημερινά τα συστήματα κατάρτισης και απασχόλησης του ΟΑΕΔ. "Επομένως, ο ΟΑΕΔ οφείλει να αντιστρέψει τη λογική του


text:
και να προσεγγίσει τους κοινωνικά πιο αδύναμους ανέργους. Να υπάρξει μια δημοκρατική διασπορά των προγραμμάτων του, και μια στοχευμένη παρέμβαση προς τις 'μειονεκτούσες' ομάδες χωρίς γραφειοκρατικούς αποκλεισμούς, ώστε να πιάσουν τόπο και τα χρήματα που δαπανά, τα οποία πιθανότατα να είναι περισσότερα από τις πραγματικές ανάγκες, αλλά διοχετεύονται σε λάθος αποδέκτες". Για το ζήτημα των "λανθασμένων αποδεκτών" είναι γνωστή, μεταξύ άλλων, η δημόσια συζήτηση για τα περίφημα ΚΕΚ, τα οποία καταρτίζουν και επανακαταρτίζουν (επιδοτούμενα κι αυτά) χιλιάδες νέους ανέργους οι οποίοι μπαινοβγαίνουν στα σχετικά προγράμματα προσθαφαιρούμενοι κατά το δοκούν στο ποσοστό απασχόλησης ή ανεργίας.
 Πολλοί ερευνητές της εργασίας, όπως και έμπειροι συνδικαλιστές, θεωρούν ότι αυτή η ιστορία με τα μεγαλεπίβολα και πανάκριβα προγράμματα του ΟΑΕΔ για τα οποία δεν υπάρχουν αξιόπιστα στοιχεία, ώστε να ελέγχεται συγκεκριμένα το σύστημα διανομής των πόρων και η πραγματική του απόδοση, είναι σκόπιμη. Ο Γραμματέας Κοινωνικής Πολιτικής της ΓΣΕΕ Δημ. Στρατούλης έχει πολλές φορές αντιταχθεί στις προδιαγραφές που θέτει στις επιδοτήσεις ο ΟΑΕΔ (για κατάρτιση, πρόσληψη, βοήθημα ή ιατροφαρμακευτική κάλυψη) που αποκλείουν και τυπικά μεγάλες μερίδες ανέργων.
 Πραγματικά το σύστημα του ΟΑΕΔ, στο βαθμό μάλιστα που παραμένει αθέατο για έναν ανεξάρτητο έλεγχο αξιολόγησης, αποθαρρύνει κατηγορίες ανέργων και συνεπώς λειτουργεί πελατειακά, εξυπηρετώντας τα κέρδη των επί μέρους εργοδοτών, τις εκλογικές περιφέρειες πολιτευτών, τοπικών παραγόντων κ.ο.κ. "Σύμφωνα με έρευνες που έχουν διεξαχθεί στην Ελλάδα", μάς εξηγεί ο επίκουρος καθηγητής του Παντείου Γιάννης Κουζής, "έχει καταδειχθεί ότι ένας μεγάλος αριθμός ανέργων στερείται της αναγκαίας πληροφόρησης σχετικά με τα επιδοτούμενα προγράμματα κατάρτισης και απασχόλησης. Αντίθετα η πληροφόρηση αυτή εξασφαλίζεται σε σημαντικό βαθμό και μέσα από ποικίλα άτυπα δίκτυα, συχνά πελατειακά, τα οποία πέραν της έγκαιρης ενημέρωσης προς τους ενδιαφερόμενους, συμβάλλουν τελικά και στην εξασφάλιση της συμμετοχής τους σε πολλά αντιστοίχου περιεχομένου προγράμματα. Τα στοιχεία αυτά γεννούν σοβαρά ερωτήματα για το κατά πόσο η πολιτική επιδότησης της κατάρτισης των ανέργων απευθύνονται ουσιαστικά στο σύνολο των ευρισκομένων εκτός αγοράς εργασίας ή αντίθετα υπέρ ορισμένων κατηγοριών δημιουργώντας όρους πολλαπλών ταχυτήτων ακόμα και σε αυτό το σώμα των ανέργων".
 Κάρτα ομηρίας
 Το σύστημα καταγραφής στις λίστες των ανέργων είναι εξαρχής προβληματικό. Αν εξαιρέσουμε τους απολυμένους που θεμελιώνουν το δικαίωμα είσπραξης ενός χαμηλού (και μικρής διάρκειας) επιδόματος ανεργίας, και επομένως έχουν κίνητρο τακτικής σχέσης με τον ΟΑΕΔ, οι υπόλοιποι πρέπει να επιδείξουν ειδική επιμέλεια ώστε να διεκδικήσουν την ένταξή τους στα πάσης φύσεως προγράμματα. Αφού μάθουν -από μόνοι τους, ότι είναι προς το συμφέρον τους να εκδώσουν κάρτα ανεργίας- κάθε μήνα πρέπει να περνούν από το τοπικό γραφείο (σαν τους υπό επιτήρηση ποινικούς) και να την ανανεώνουν. Μόνο μ' αυτή την προϋπόθεση και το καθημερινό ακαθοδήγητο ψάξιμο των εξαγγελλομένων προγραμμάτων μπορούν να προσδοκούν κάποια καλύτερη μοίρα. Θα περίμενε κανείς από τον ΟΑΕΔ, πρώτον, να διασταυρώνει τα στοιχεία των καταγεγραμμένων ανέργων που τηρεί στα μητρώα του με τα στοιχεία των προσλήψεων που υποχρεώνονται να παρέχουν οι επιχειρήσεις -χωρίς να "τρέχει" τους ίδιους τους ανέργους-, και δεύτερον, να ενημερώνει (με εξατομικευμένο τρόπο από τα ειδικά Κέντρα Προώθησης Απασχόλησης, τα ΚΠΑ) όσους παραμένουν στην ανεργία για όλα τα προσφερόμενα προγράμματα.
 Ενας νέος άνεργος ο Κωνσταντίνος Βεριγάκης που


text:
την περασμένη άνοιξη προσπάθησε να επιχορηγηθεί από το πρόγραμμα για "νέους ελεύθερους επαγγελματίες στον τομέα του πολιτισμού" (για το οποίο, ανάμεσα σε πολλά άλλα γραφειοκρατικά, απαιτήθηκε και επένδυση από την τσέπη της οικογένειάς του 3.700 ευρώ!), απορρίφθηκε: Διότι "το δελτίο ανεργίας δεν ήταν σε ισχύ κατά την έναρξη δραστηριότητας στη ΔΟΥ της επιχ/σης, δηλ. λήξη κάρτας 29.4.03 και έναρξη δραστηριότητας 30.4.03". Για μια μέρα!
 Πριν λίγες βδομάδες μια 52χρονη, απολυμένη μετά από 22 χρόνια δουλειάς, αναγνώστρια της εφημερίδας μας, σε επιστολή της σημείωνε ότι έχασε την ασφαλιστική της κάλυψη (που δικαιούτο από ειδικό πρόγραμμα του ΟΑΕΔ), γιατί δεν σφράγιζε, λόγω αγνοίας, συστηματικά την κάρτα ανεργίας τον πρώτο χρόνο μετά τη λήξη του επιδόματος ανεργίας.
 Αυτές οι περιπτώσεις είναι συχνές και εφόσον στα περισσότερα και "ελκυστικότερα" προγράμματα του ΟΑΕΔ (τα οποια μελετήσαμε) υπάρχει η ρητή προϋπόθεση της "εν ισχύ", και για μεγάλο χρονικό διάστημα, κάρτας ανεργίας, γίνεται φανερό ότι δημιουργούνται -όπως είπαμε και πιο πάνω- διαφορετικές "ταχύτητες" ανέργων.
 Θέσαμε υπόψη του διοικητή του ΟΑΕΔ Γιάννη Νικολάου τις παρατηρήσεις μας, ζητώντας του (με συγκεκριμένο μακρύ κατάλογο), όλα σχετικά στατιστικά δεδομένα (όπως π.χ πόσοι διαγράφονται λόγω "αμελείας") που θα μας επιβεβαιώναν την έκταση αυτών των προβλημάτων. Δυστυχώς λόγω αναδιοργάνωσης της μηχανοργάνωσης δε λάβαμε κανένα στοιχείο. Ωστόσο με προθυμία μας έδωσε το γενικό του σχόλιο, στο οποίο τονίζει τα εξής:
 "Η διαδικασία δεν δημιουργεί ουσιαστικά προβλήματα στη συμμετοχή τους στα προγράμματα του ΟΑΕΔ, αφού προϋπόθεση ένταξής τους είναι να διαθέτουν κάρτα ανεργίας ένα μήνα πριν από την υλοποίηση των προγραμμάτων. Ούτως ή άλλως ο ΟΑΕΔ βρίσκεται σε μια καινούργια περίοδο, κατά την οποία αρχίζουν να εφαρμόζονται νέες μέθοδοι προσέγγισης των ανέργων και να χρησιμοποιούνται νέα συστήματα πληροφορικής που θα μας δώσουν τη δυνατότητα, όχι μόνο να είμαστε πιο ευέλικτοι, αλλά και να διαθέτουμε πλήρη και λεπτομερή στοιχεία για κάθε άνεργο και για τη διαδρομή του από τη στιγμή που εγγράφεται στον ΟΑΕΔ μέχρι τη στιγμή που βρίσκει δουλειά ή συμμετέχει σε κάποιο από τα προγράμματά μας. Στα ΚΠΑ του ΟΑΕΔ εργασιακοί σύμβουλοι υποδέχονται τον άνεργο και προσπαθούν μέσα από το σύστημα της εξατομικευμένης προσέγγισης να καταστρώσουν μαζί του ένα ατομικό σχέδιο δράσης προκειμένου να τον βοηθήσουν να ενταχθεί ή να επανενταχθεί στην αγορά εργασίας. Πεποίθησή μας είναι ότι τα προγράμματα βοηθούν σημαντικά. Είναι κρίσιμο για τη ζωή οποιουδήποτε ανέργου να του δοθεί μια ευκαιρία ένταξης στην αγορά εργασίας και μάλιστα πριν να γίνει μακροχρόνια άνεργος. Η μακροχρόνια ανεργία δεν έχει μόνο οικονομικές αλλά και σοβαρότατες κοινωνικές συνέπειες. Η αποτελεσματικότητα λοιπόν των προγραμμάτων ενίσχυσης της απασχόλησης δεν κρίνεται μόνο με καθαρά 'επιχειρησιακά' στοιχεία, αλλά και με βάση τη γενικότερη κοινωνική βοήθεια που προσφέρουν".
 Θεμιτή η αισιοδοξία του κ. Νικολάου, απομένει όμως να αποδειχθεί και από τα στοιχεία που του έχουμε ζητήσει. Γιατί απ' όσα διαθέτουμε μέχρι στιγμής, όπως εκθέσαμε πάρα πάνω, η εικόνα είναι εντελώς άλλη
 (Ελευθεροτυπία, 4/10/2003)


text:
ΑΝΑΚΟΙΝΩΣΕΙΣ – Σελίδα 2 – peyoaed
 συντάκτης admin · Published 02/04/2020
 Συνάδελφοι, Βρισκόμαστε αντιμέτωποι με μια καινούργια και πρωτόγνωρη πραγματικότητα, εξαιτίας της πανδημίας του κορωνοϊού (Covid-19) και εκφράζοντας αρχικά τις ευχές μας για την υγεία όλων των συναδέλφων και των οικογενειών τους, διαπιστώνουμε πως οι...
 συντάκτης admin · Published 31/03/2020
 Προσφορά αγάπης στο Γηροκομείο Αθηνών
 Η ΠΕΥ ΟΑΕΔ ανταποκρινόμενη στην έκκληση για βοήθεια που απηύθυνε το Γηροκομείο Αθηνών, κατέθεσε σήμερα το ποσό των 200 ευρώ στο λογαριασμό του συγκεκριμένου ιδρύματος. Ακόμη κι αν οι περιορισμοί που βιώνουμε στη ζωή...
 συντάκτης admin · Published 26/03/2020
 Ανακοίνωση ΠΕΥ ΟΑΕΔ για εφαρμογή διαδικασίας ραντεβού
 Λόγω του τεράστιου όγκου των e mails που λαμβάνουν καθημερινά τα ΚΠΑ για εγγραφή των ανέργων και για υπαγωγή τους στην τακτική επιδότηση ανεργίας, καθώς και του γεγονότος ότι στις Υπηρεσίες εργάζεται μειωμένο προσωπικό,...
 συντάκτης admin · Published 23/03/2020 · Last modified 24/03/2020
 Ανακοίνωση ΠΕΥ ΟΑΕΔ λόγω των ειδικών συνθηκών
 Δε συμβάλλει στη διασφάλιση της υγείας των συναδέλφων μας και των οικογενειών τους και στην προσπάθεια περιορισμού της πανδημίας του κορονοϊού, η οδηγία της Διοίκησης για κλείσιμο ραντεβού των συναλλασσόμενων για την έκδοση δελτίων...
 Καταγγελία περιστατικού άσκησης βίας σε βάρος συναδέλφισσας
 Το ΔΣ της ΠΕΥ ΟΑΕΔ καταγγέλλει με τον πλέον κατηγορηματικό τρόπο το ακραίο περιστατικό άσκησης βίας σε βάρος συναδέλφισσας του ΚΠΑ2 Χαλκίδας, από πολίτη, συγγενή συναλλασσόμενου, που συνέβη την Τρίτη 10/3/2020. Η συναδέλφισσα κατά...
 Ανάγκη λήψης μέτρων για κορονοϊό
 Καλούμε την πολιτική ηγεσία καθώς και τη Διοίκηση του ΟΑΕΔ να εφαρμόσουν άμεσα τα μέτρα προστασίας της υγείας των συναδέλφων μας έναντι του κορονοϊού, διευρύνοντας εκτάκτως τη δυνατότητα μηχανογραφικής διεκπεραίωσης για μια σειρά από...
 συντάκτης admin · Published 23/03/2020 · Last modified 31/03/2020
 ...Δεν είμαστε συνεργάτες. Κε Διοικητά (1) Ζούμε όντως μια πρωτόγνωρη περίοδο παγκόσμιας αναταραχής που επηρεάζει όλες τις εκφάνσεις της ζωής σε πολιτικό , κοινωνικό, οικονομικό επίπεδο σε όλα εκείνα που αποτελούν την σφαίρα του...
 συντάκτης admin · Published 23/02/2020
 To ΔΣ της ΠΕΥ ΟΑΕΔ εκφράζει τα θερμά του συλλυπητήρια στους οικείους, καθώς και τους συναδέλφους από το ΚΠΑ2 Αχαρνών, του Μάντζιου Πέτρου, προϊσταμένου του ΚΠΑ2 Αχαρνών, ο οποίος απεβίωσε την Παρασκευή. Η εξόδιος...
 Σύγκληση έκτακτης Γενικής Συνέλευσης
 Συνάδελφοι, Το τελευταίο διάστημα παρακολουθούμε μια μαζική παραγωγή διοικητικών πράξεων με απόφαση Διοικητή.... Καθαιρέσεις και αντικαταστάσεις Υπηρεσιακών στελεχών με δικαιολογίες και όχι αιτιολογημένες πράξεις. Δεκάδες μετακινήσεις υπαλλήλων χωρίς τη γνώμη του ΥΣ αλλά με...
 συντάκτης admin · Published 20/02/2020
 Συνάδελφοι, To Δ.Σ της ΠΕΥ-ΟΑΕΔ, έχει την τιμή και τη χαρά να σας προσκαλέσει στην αποκριάτικη γιορτή για τα παιδιά των υπαλλήλων του συλλόγου και όσους αισθάνονται παιδιά. Το μασκέ πάρτυ θα λάβει χώρα...


text:
ΔΗΜΟΣΙΑ ΠΡΟΣΚΛΗΣΗ Σε εγγεγραμμένους ανέργους για υποβολή αιτήσεων συμμετοχής στη διαδικασία κατάρτισης του ετήσιου κυλιόμενου πίνακα κατάταξης ανέργων για εκτέλεση έργων με αυτεπιστασία σε Δήμους, Συνδέσμους και Νομικά τους Πρόσωπα Δημοσίου Δικαίου |Δήμος Ναυπακτίας
 Thursday 02 July 15 Go
 ΔΗΜΟΣΙΑ ΠΡΟΣΚΛΗΣΗ Σε εγγεγραμμένους ανέργους για υποβολή αιτήσεων συμμετοχής στη διαδικασία κατάρτισης του ετήσιου κυλιόμενου πίνακα κατάταξης ανέργων για εκτέλεση έργων με αυτεπιστασία σε Δήμους, Συνδέσμους και Νομικά τους Πρόσωπα Δημοσίου Δικαίου
 Δημόσια Πρόσκληση σε εγγεγραμμένους ανέργους για υποβολή αιτήσεων συμμετοχής στη διαδικασία κατάρτισης του ετήσιου κυλιόμενου πίνακα κατάταξης ανέργων για εκτέλεση έργων με αυτεπιστασία σε Δήμους, Συνδέσμους και Νομικά τους Πρόσωπα Δημοσίου Δικαίου.
 Ξεκινάει στις 9 Φεβρουαρίου 2012 και ολοκληρώνεται στις 29 Φεβρουαρίου 2012, η ηλεκτρονική υποβολή αιτήσεων στο ειδικό πεδίο του διαδικτυακού τόπου του ΟΑΕΔ (http://ait.oaed.gr), από όσους ενδιαφέρονται να προσληφθούν σε Δήμους ως προσωπικό «για εκτέλεση έργων με αυτεπιστασία». Ο ΟΑΕΔ επεξεργάζεται τα στοιχεία των ηλεκτρονικών αιτήσεων για να καταρτίσει τον Ετήσιο Κυλιόμενο Πίνακα Κατάταξης Ανέργων από τον οποίο θα γίνει η επιλογή των ανέργων που θα προσληφθούν από τους Δήμους, μετά από σχετική υπόδειξη από τον ΟΑΕΔ, προκειμένου να καλύψουν τις ανάγκες τους σε προσωπικό για εκτέλεση έργου με αυτεπιστασία, στις εξής ειδικότητες:
 1. Δ.Ε. Ηλεκτρολόγος
 2. Δ.Ε. Οδηγός
 3. Δ.Ε. Τεχνίτης Οικοδόμος
 4. Δ.Ε. Τεχνίτης Ελαιοχρωματιστής
 5. Δ.Ε. Τεχνίτης Σιδεράς
 6. Δ.Ε. Υδραυλικός
 7. Δ.Ε. Χειριστής Μηχανημάτων
 8. Υ.Ε. Εργάτης Γενικών Καθηκόντων
 Ο πίνακας βαθμολογικής κατάταξης των ενδιαφερόμενων, αλφαβητικά καθώς και ανά ΟΤΑ προτίμησης και ειδικότητα, καταρτίζεται από τον ΟΑΕΔ με αντικειμενικά κριτήρια με βάση τη βαθμολογία των ανέργων, δηλαδή τα μόρια που συγκεντρώνουν. Ο πίνακας αυτός εγκρίνεται από το ΑΣΕΠ και δημοσιοποιείται στους διαδικτυακούς τόπους του ΟΑΕΔ και του ΑΣΕΠ. Οι άνεργοι που ενδιαφέρονται να προσληφθούν για εκτέλεση έργου με αυτεπιστασία σε κάποιο δήμο της χώρας και οι οποίοι διαθέτουν τα τυπικά προσόντα που απαιτούνται, υποβάλλουν αποκλειστικά μέσω διαδικτύου με ηλεκτρονικό τρόπο την αίτησή τους στον ΟΑΕΔ, αναφέροντας την ειδικότητά τους και προσδιορίζοντας μέχρι τρεις φορείς στους οποίους επιθυμούν κατά προτεραιότητα να προσληφθούν.
 Η ηλεκτρονική υποβολή των αιτήσεων μπορεί να πραγματοποιηθεί και μέσω των οικείων δημοτικών καταστημάτων των Δήμων της Χώρας στην περίπτωση που ο εγγεγραμμένος άνεργος δεν έχει πρόσβαση στο διαδίκτυο.
 Οι υποψήφιοι συγκεντρώνουν μόρια με βάση τα στοιχεία που καταχωρούν στην αίτησή τους, με κριτήρια το χρόνο κατά τον οποίο παραμένουν χωρίς διακοπή εγγεγραμμένοι στα μητρώα του ΟΑΕΔ, την ηλικία τους, τον αριθμό των ανήλικων τέκνων τους και τυχόν ανεργία της/του συζύγου τους.
 Αντίστοιχα οι Δήμοι που επιθυμούν να προσλάβουν προσωπικό για εκτέλεση έργων με αυτεπιστασία υποβάλλουν σχετική αίτηση εκδήλωσης ενδιαφέροντος στο διαδικτυακό τόπο του ΟΑΕΔ. Ο ΟΑΕΔ επεξεργάζεται τις σχετικές αιτήσεις και γίνεται η επιλογή προσωπικού με βάση τη βαθμολογική κατάταξη στον Ετήσιο Κυλιόμενο Πίνακα Κατάταξης Ανέργων.
 ΠΟΙΟΙ ΥΠΟΒΑΛΛΟΥΝ ΑΙΤΗΣΗ
 Για συμμετοχή στο πρόγραμμα μπορούν να υποβάλουν αίτηση εγγεγραμμένοι στα μητρώα του ΟΑΕΔ άνεργοι, ηλικίας 18-65 ετών, που διαθέτουν τα απαιτούμενα προσόντα για εκτέλεση έργων με αυτεπιστασία, ως ηλεκτρολόγοι, οδηγοί, τεχνίτες οικοδόμοι, τεχνίτες ελαιοχρωματιστές, τεχνίτες σιδεράδες, υδραυλικοί, χειριστές μηχανημάτων (Δευτεροβάθμιας Εκπαίδευσης) ή εργάτες γενικών καθηκόντων (Υποχρεωτικής Εκπαίδευσης).
 Η ειδική ηλεκτρονική «αίτηση για


text:
το πρόγραμμα αυτεπιστασίας», η οποία είναι αναρτημένη στην ιστοσελίδα του Οργανισμού (http://ait.oaed.gr) υποβάλλεται αποκλειστικά με ηλεκτρονικό τρόπο, στο πεδίο καταχώρισης ηλεκτρονικών αιτήσεων, από τις 09-02-2012 έως και τις 29-02-2012.
 Η ηλεκτρονική υποβολή των αιτήσεων μπορεί να πραγματοποιηθεί και μέσω των οικείων δημοτικών καταστημάτων των Δήμων της Χώρας στην περίπτωση που ο εγγεγραμμένος άνεργος δεν έχει πρόσβαση στο διαδίκτυο. ΠΩΣ ΣΥΜΠΛΗΡΩΝΕΤΑΙ Η ΑΙΤΗΣΗ
 Ο άνεργος υποβάλλει μία μόνο ηλεκτρονική αίτηση συμμετοχής, στην οποία συμπληρώνει τα προσωπικά του στοιχεία («Επώνυμο», «Όνομα», «Όνομα Πατρός», «ΑΔΤ/Αριθμός Διαβατηρίου», «ΑΦΜ» και «ΑΜΚΑ» και ημερομηνία γέννησης), τον «Αριθμό Δελτίου Ανεργίας» του καθώς και τον αριθμό των ανήλικων τέκνων του ή τον αριθμό δελτίου ανεργίας συζύγου (στην ενότητα «Κριτήρια Κατάταξης»). Για τη βεβαίωση του αριθμού των ανήλικων τέκνων και της ταυτότητας συζύγου, ο άνεργος υποβάλλει αυτοπροσώπως στον ΟΑΕΔ, μέχρι τη λήξη της προθεσμίας υποβολής των αιτήσεων, πιστοποιητικό οικογενειακής κατάστασης του οικείου Δήμου. Στην ενότητα «Ειδικότητα – Φορείς Προτίμησης» ο άνεργος επιλέγει μία μόνο ειδικότητα πρόσληψης και συμπληρώνει κατά σειρά προτίμησης μέχρι τρεις φορείς (Δήμους) στους οποίους επιθυμεί να προσληφθεί. ΠΩΣ ΓΙΝΕΤΑΙ Η ΒΑΘΜΟΛΟΓΗΣΗ – ΚΑΤΑΤΑΞΗ ΤΩΝ ΑΝΕΡΓΩΝ
 Οι άνεργοι που υποβάλλουν αίτηση συμμετοχής στη διαδικασία πρόσληψης προσωπικού για έργα αυτεπιστασίας, κατατάσσονται στον Ετήσιο Κυλιόμενο Πίνακα Κατάταξης Ανέργων με βάση τη βαθμολογία που συγκεντρώνουν από τη μοριοδότησή τους. Η μοριοδότηση γίνεται με βάση αντικειμενικά κριτήρια: Ο άνεργος λαμβάνει δύο μονάδες μοριοδότησης ανά πλήρη μήνα συνεχόμενης εγγεγραμμένης ανεργίας για το πρώτο 12μηνο εγγραφής του στα μητρώα, μιάμιση μονάδα το μήνα για το επόμενο 12μηνο και μία μονάδα για κάθε μήνα συνεχόμενης ανεργίας για το τρίτο 12μηνο εγγραφής του στα μητρώα ανέργων, με ανώτατο όριο τους 36 μήνες. Ανάλογα με την ηλικιακή του κατηγορία ο άνεργος λαμβάνει επιπλέον 35 έως 75 μονάδες μοριοδότησης. Για καθένα από τα ανήλικα τέκνα του ανέργου λαμβάνει 6 μονάδες, ενώ εάν έχει σύζυγο άνεργο/ή μοριοδοτείται με μία μονάδα ανά πλήρη μήνα συνεχόμενης εγγεγραμμένης ανεργίας με ανώτατο όριο αυτό των 12 μηνών.
 ΚΑΤΑΡΤΙΣΗ ΕΤΗΣΙΟΥ ΚΥΛΙΟΜΕΝΟΥ ΠΙΝΑΚΑΣ ΚΑΤΑΤΑΞΗΣ ΑΝΕΡΓΩΝ
 Ο ΟΑΕΔ κατατάσσει -με μηχανογραφικό τρόπο και κατά αλφαβητική σειρά- τους ανέργους που έχουν υποβάλει αίτηση. Στον πίνακα αναγράφεται η συνολική βαθμολογία κάθε ανέργου σε μονάδες που αντιστοιχούν στα κριτήρια κατάταξης, την ειδικότητά τους, τους φορείς στους οποίους έχουν δηλώσει ότι επιθυμούν κατά προτεραιότητα να προσληφθούν.
 Ο ΟΑΕΔ επεξεργάζεται ηλεκτρονικά τις αιτήσεις των ανέργων και καταρτίζει τον προσωρινό Ετήσιο Κυλιόμενο Πίνακα Κατάταξης Ανέργων, που αναρτάται στους δικτυακούς τόπους του ΟΑΕΔ (www.oaed.gr) και του ΑΣΕΠ. (www.asep.gr). Πάνω στην αρχική αυτή κατάταξη επιτρέπεται η άσκηση ένστασης στο ΑΣΕΠ από τους υποψηφίους μέσα σε προθεσμία 10 ημερολογιακών ημερών από την επόμενη της ανάρτησης στο διαδίκτυο. Στο διάστημα αυτό γίνονται από τον ΟΑΕΔ τυχόν μεταβολές που υποδεικνύονται από το ΑΣΕΠ. Στη συνέχεια συντάσσεται ο Ετήσιος Κυλιόμενος Πίνακας Κατάταξης Ανέργων, ο οποίος εγκρίνεται από το ΑΣΕΠ και αναρτάται στους δικτυακούς τόπους του ΟΑΕΔ και του ΑΣΕΠ και ο οποίος έχει ισχύ από την ανάρτησή του και μέχρι την 31η Δεκεμβρίου του έτους κατάρτισής του.
 ΠΩΣ ΓΙΝΕΤΑΙ Η ΠΡΟΣΛΗΨΗ
 Η πρόσληψη του προσωπικού για εκτέλεση έργων με αυτεπιστασία γίνεται από τους Δήμους.
 Οι φορείς πρόσληψης


text:
λαμβάνουν από τον ΟΑΕΔ κωδικό ηλεκτρονικής πρόσβασης στο σύστημα ηλεκτρονικής αίτησης του ΟΑΕΔ και στη συνέχεια υποβάλλουν την ηλεκτρονική αίτηση εκδήλωσης ενδιαφέροντος για πρόσληψη προσωπικού, η οποία είναι αναρτημένη στην ιστοσελίδα του Οργανισμού στο πεδίο υποβολής ηλεκτρονικών αιτήσεων (http://ait.oaed.gr).
 Η επιλογή προσωπικού πραγματοποιείται από τον οριστικό Ετήσιο Κυλιόμενο Πίνακα Κατάταξης Ανέργων, με βάση την υψηλότερη συνολική βαθμολογία των ανέργων της ζητούμενης ειδικότητας οι οποίοι έχουν δηλώσει ως προτίμηση τον οικείο φορέα.
 Ο ΟΑΕΔ ενημερώνει σχετικά τόσο τους επιλεγέντες όσο και το φορέα που υπέβαλε τη σχετική αίτηση, αλλά και το ΑΣΕΠ. Ο φορέας πρόσληψης υποχρεούται να προβεί στην πρόσληψη των επιλεγέντων εντός προθεσμίας 15 ημερολογιακών ημερών από την ημερομηνία ενημέρωσής του.
 ΔΙΑΓΡΑΦΗ ΑΠΟ ΤΟΝ ΠΙΝΑΚΑ ΚΑΤΑΤΑΞΗΣ
 Όσοι άνεργοι προσλαμβάνονται μέσω του προγράμματος διαγράφονται από τον Ετήσιο Κυλιόμενο Πίνακα Κατάταξης.
 Επιλεγέντες οι οποίοι δεν αποδέχονται τη θέση απασχόλησης ή προσληφθέντες οι οποίοι αποχωρούν οικειοθελώς από τη θέση πριν από τη λήξη της σύμβασης εργασίας διαγράφονται οριστικά από τον Ετήσιο Κυλιόμενο Πίνακα Κατάταξης Ανέργων.
 Εάν ο αριθμός των ημερών ασφάλισης στο φορέα πρόσληψης δεν υπερβαίνει το όριο των 135 ημερών εντός του ίδιου ημερολογιακού έτους, ο ΟΑΕΔ επανεγγράφει τον άνεργο στον ισχύοντα Ετήσιο Κυλιόμενο Πίνακα Κατάταξης Ανέργων με τα ίδια αρχικά κριτήρια εγγραφής.
 Τα δικαιολογητικά που απαιτείται να προσκομίσουν οι άνεργοι (π.χ. τίτλοι σπουδών, άδεια άσκησης επαγγέλματος, αποδεικτικά στοιχεία εμπειρίας) υποβάλλονται στο φορέα πρόσληψης, μόνο στην περίπτωση που ο άνεργος επιλεγεί για πρόσληψη και όχι στην αρμόδια Υπηρεσία (ΚΠΑ2) του ΟΑΕΔ.
 Αναλυτικότερη πληροφόρηση περιλαμβάνεται στο σχετικό κείμενο της Δημόσιας Πρόσκλησης.
 ΤΙ ΜΠΟΡΩ ΝΑ ΚΑΝΩ ΜΟΝΟΣ ΜΟΥ ΓΙΑ ΝΑ ΠΡΟΦΥΛΑΧΤΩ ΑΠΟ ΤΑ ΚΟΥΝΟΥΠΙΑ;
 Εφαρμογή μέτρων για την ολική διακοπή του καπνίσματος στους δημόσιους χώρους.
 Ο Δήμος Ναυπακτίας στο facebook.
 Κοινωφελής Επιχείρηση «ΚΔΑΠ – ΜΕΑ».


text:
Σας ενδιαφέρει: Πληρώνει από σήμερα ο ΟΑΕΔ επιδόματα και δώρο Χριστουγέννων
 info@enikonomia.gr (Enikonomia.gr) http://www.enikonomia.gr/my-money/203188,sas-endiaferei-plironei-apo-simera-o-oaed-epidomata-kai-doro-chri.html http://media.enikonomia.gr/data/photos/resized/125_203188_71cf2aa264-bccb3b887357e544.jpg Ο ΟΑΕΔ αναφέρει σε ανακοίνωση του ότι πληρώνει το Δώρο Χριστουγέννων... 12/10/2018 9:41:36 AM 12/10/2018 9:41:36 AM
 δημοσιεύθηκε: 10/12/2018 09:41
 Από σήμερα, Δευτέρα, 10 Δεκεμβρίου θα προπληρωθούν τα επιδόματα ανεργίας, τα επιδόματα μακροχρονίως ανέργων και τα βοηθήματα ανεργίας.
 Όπως αναφέρει ο ΟΑΕΔ σε ανακοίνωση του, "Από τη Δευτέρα 10.12.2018 θα καταβάλλεται το Δώρο Χριστουγέννων 2018 στους επιδοτούμενους ανέργους και στις δικαιούχους της ειδικής παροχής προστασίας μητρότητας.
 Ο έλεγχος για την αυτοπρόσωπη παρουσία των τακτικά επιδοτούμενων ανέργων, των δικαιούχων του βοηθήματος των αυτοτελώς και ανεξαρτήτως απασχολουμένων και των μακροχρονίως ανέργων στα χρονικά διαστήματα που τους έχουν οριστεί, εξακολουθεί να ισχύει".
 #ΟΑΕΔ #ΕΠΙΔΟΜΑΤΑ #ΠΛΗΡΩΜΗ #ΔΩΡΟ ΧΡΙΣΤΟΥΓΕΝΝΩΝ
 ΟΑΕΔ: Έως τις 10 Δεκεμβρίου οι ενστάσεις για τα αποτελέσματα του προγράμματος που αφορά σε φορείς διαχείρισης προσφυγικών ροών
 ΟΑΕΔ: Παρατείνεται η προθεσμία υποβολής αιτήσεων στο πρόγραμμα απασχόλησης για 5.500 ανέργους
 Σας αφορά: Πότε θα πληρωθούν το δώρο Χριστουγέννων και τα επιδόματα ανεργίας από τον ΟΑΕΔ
 ΟΑΕΔ: Πρόγραμμα επαγγελματικής κατάρτισης άνεργων δημοσιογράφων - Όλες οι λεπτομέρειες
 Αχτσιόγλου: Εξετάζουμε παρεμβάσεις για τις συντάξεις χηρείας - Τι είπε για τα προγράμματα του ΟΑΕΔ
 Αρχίζει η υποβολή αιτήσεων για το πρόγραμμα απασχόλησης 6.000 ανέργων - Τι πρέπει να γνωρίζετε
 Πρόγραμμα για 3.000 ανέργους άνω των 45 ετών - Τι πρέπει να γνωρίζετε
 ΟΑΕΔ: Ολόκληρο το πρόγραμμα για 5.500 προσλήψεις


text:
Δωρεάν βιβλία σε εργαζόμενους και ανέργους • Ergasia-Vres
 Χορήγηση επιταγών στους δικαιούχους – ωφελούμενους εργαζόμενους και ανέργους για την αγορά βιβλίων
 Αριθμ. 17073/595 – ΦΕΚ Τεύχος B’ 2527/26.06.2019
 Κατάρτιση Προγράμματος χορήγησης επιταγών αγοράς βιβλίων έτους 2019.
 Στους κοινωνικούς σκοπούς του Ε.Λ.Ε.Κ.Π. εντάσσεται το πρόγραμμα χορήγησης επιταγών αγοράς βιβλίων για την πολιτιστική και κοινωνική ανάπτυξη του εργατικού δυναμικού και των οικογενειών τους, το οποίο εξειδικεύεται ως ακολούθως:
 Αντικείμενο του προγράμματος είναι η χορήγηση επιταγών στους δικαιούχους – ωφελούμενους του προγράμματος για την αγορά βιβλίων.
 1. Ως «Δικαιούχοι» του προγράμματος Επιταγών Αγοράς Βιβλίων έτους 2019 ορίζονται:
 4. Δεν θεωρούνται δικαιούχοι – ωφελούμενοι του προ-γράμματος οι δικαιούχοι – ωφελούμενοι από οποιονδήποτε άλλο φορέα για την ίδια χρονική περίοδο υλοποίησης του προγράμματος.
 1. Το πρόγραμμα θα υλοποιηθεί εντός του 2019. Η συγκεκριμένη διάρκεια εξειδικεύεται στη Δημόσια Πρόσκληση.
 1. Η «Επιταγή Αγοράς Βιβλίων» ενσωματώνει συγκε-κριμένη οικονομική αξία και αποκλειστικός σκοπός της είναι η ανταλλαγή της για την αγορά βιβλίων σύμφωνα με τους όρους της Δημόσιας Πρόσκλησης.
 4. Η επιδότηση μέσω της Επιταγής Αγοράς Βιβλίων δί-νει τη δυνατότητα στους δικαιούχους να επιλέγουν ελεύθερα τον πάροχο από τον οποίο θα προμηθευτούν τα βιβλία τους από το Μητρώο Παρόχων του Οργανισμού.
 2. Οι πάροχοι συμμετέχουν στο πρόγραμμα προσκο-μίζοντας τα δικαιολογητικά που ορίζονται στη Δημόσια Πρόσκληση.
 2. Με τη Δημόσια Πρόσκληση ορίζονται: οι προϋποθέ-σεις συμμετοχής, η προθεσμία και η διαδικασία υποβολής των ηλεκτρονικών αιτήσεων και των απαιτουμένων δικαιολογητικών, τα κριτήρια μοριοδότησης για την επιλογή των υποψηφίων δικαιούχων, η διαδικασία κατάρτισης των Μητρώων Δικαιούχων-Ωφελουμένων και Παρόχων, καθώς και κάθε αναγκαία λεπτομέρεια για την υλοποίηση του προγράμματος.
 1. Οι αιτήσεις συμμετοχής των υποψηφίων δικαιού-χων υποβάλλονται προς τον ΟΑΕΔ αποκλειστικά με ηλεκτρονικό τρόπο μέσω των ηλεκτρονικών Υπηρεσιών της Διαδικτυακής Πύλης του ΟΑΕΔ (www.oaed.gr), όπως η Δημόσια Πρόσκληση ορίζει. Σε περίπτωση υποβολής αίτησης με τρόπο διαφορετικό από αυτόν που ορίζεται στην Πρόσκληση, η αίτηση δεν λαμβάνεται υπόψη.
 3. Η αίτηση επέχει θέση υπεύθυνης δήλωσης του άρ-θρου 8 του ν. 1599/1986 (Α’ 75) για τα στοιχεία που διαλαμβάνονται σε αυτήν. Η ανακρίβεια των στοιχείων που δηλώνονται στην αίτηση επισύρει τις προβλεπόμενες ποινικές και διοικητικές κυρώσεις.
 7. Υποψήφιοι των οποίων οι ημέρες εργασίας της παρ. 1 του άρθρου 2 της παρούσας δεν μπορεί να αναζητηθούν αυτεπαγγέλτως λόγω μη ένταξής τους στο μηχανογραφικό σύστημα του ΕΦΚΑ για οποιονδήποτε λόγο, υποχρεούνται να επισυνάψουν στην αίτησή τους τα σχετικά παραστατικά ή να τα προσκομίσουν στα αρμόδια ΚΠΑ2, ως η Δημόσια Πρόσκληση ορίζει.
 8. Μη επισύναψη στην ηλεκτρονική αίτηση των δικαιο-λογητικών που ορίζονται από τη Δημόσια Πρόσκληση ή μη προσκόμιση αυτών ως η Δημόσια Πρόσκληση ορίζει καθώς και μη πλήρωση των όρων της Δημόσιας Πρόσκλησης και αναντιοτοιχία των δηλουμένων στην αίτηση στοιχείων με τα υποβληθέντα ή αυτεπαγγέλτως αναζητηθέντα δικαιολογητικά, είναι δυνατόν να επιφέρει τον αποκλεισμό του δικαιούχου – ωφελούμενου αυτού από το Πρόγραμμα ή τη μη μοριοδότησή του για τα κριτήρια εκείνα στα οποία αφορούν τα δικαιολογητικά.
 1. Ο ΟΑΕΔ επεξεργάζεται τις αιτήσεις και προβαίνει στη μοριοδότηση των υποψηφίων που πληρούν τις προϋποθέσεις των παρ. 1 και 4 του άρθρου 2 της παρούσας. 2. Η μοριοδότηση των δικαιούχων στηρίζεται


text:
στο δηλωθέν ατομικό ή οικογενειακό εισόδημα κατά περίπτωση και στη σειρά προτεραιότητας υποβολής της αίτησης, όπως προσδιορίζονται στη Δημόσια Πρόσκληση.
 5. Μετά τη μοριοδότηση οι δικαιούχοι κατατάσσονται σε προσωρινό Μητρώο Δικαιούχων – Ωφελουμένων, στο οποίο αναγράφονται:
 δ. ένδειξη για την έκδοση Επιταγής Αγοράς Βιβλίων
 για τους επιλεγόμενους δικαιούχους και τους ωφελούμενους αυτών που πληρούν τις προϋποθέσεις του άρθρου 2 της παρούσας.
 6. Για τους υποψήφιους που δεν πληρούν τις προϋπο-θέσεις, όπως αυτές ορίζονται στη Δημόσια Πρόσκληση, συντάσσεται προσωρινός Πίνακας Αποκλειομένων, με αναφορά στον συγκεκριμένο λόγο αποκλεισμού τους.
 8. Το προσωρινό Μητρώο Δικαιούχων-Ωφελουμένων και ο προσωρινός Πίνακας Αποκλειομένων αναρτώνται στη διαδικτυακή πύλη του ΟΑΕΔ (www.oaed.gr) και ανακοινώνεται η έκδοσή τους στον Πίνακα Ανακοινώσεων των αρμοδίων Υπηρεσιών (ΚΠΑ2) του ΟΑΕΔ.
 9. Οι υποψήφιοι που κατέθεσαν ηλεκτρονική αίτηση συμμετοχής έχουν δικαίωμα υποβολής προς το Διοικητικό Συμβούλιο του ΟΑΕΔ μίας και μόνο ηλεκτρονικής ένστασης κατά των αποτελεσμάτων του προσωρινού Μητρώου Δικαιούχων-Ωφελουμένων και του προσωρινού Πίνακα Αποκλειομένων εντός της αποκλειστικής προθεσμίας τριών (3) εργασίμων ημερών από την επομένη ημέρα της δημοσιεύσεώς τους στη διαδικτυακή πύλη του ΟΑΕΔ. Λεπτομέρειες για την υποβολή και την εξέταση των ενστάσεων καθορίζονται στη Δημόσια Πρόσκληση. 10. Μετά την εξέταση των ενστάσεων από το Διοικητικό Συμβούλιο του Οργανισμού, καταρτίζεται το Οριστικό Μητρώο Δικαιούχων – Ωφελουμένων, στο οποίο αναγράφονται πλέον των λοιπών στοιχείων του προσωρινού Μητρώου της παρ. 5 του παρόντος άρθρου και οι μοναδικοί ηλεκτρονικοί κωδικοί αριθμοί των Επιταγών Αγοράς Βιβλίων και ο Οριστικός Πίνακας Αποκλειομένων. Το οριστικό Μητρώο Δικαιούχων – Ωφελουμένων και ο οριστικός προσωρινός Πίνακας Αποκλειομένων αναρτώνται στη διαδικτυακή πύλη του ΟΑΕΔ (www.oaed.gr) και ανακοινώνεται η έκδοσή τους στον Πίνακα Ανακοινώσεων των αρμοδίων Υπηρεσιών (ΚΠΑ2) του ΟΑΕΔ.
 11. Το προσωρινό και οριστικό Μητρώο Δικαιούχων – Ωφελουμένων και οι Πίνακες Αποκλειομένων καταρτίζονται από τη Διοικήτρια του ΟΑΕΔ ή από το αρμόδιο όργανο που ορίζεται με απόφασή της.
 3. Η αίτηση επέχει θέση υπεύθυνης δήλωσης αποδο-χής των όρων και των προϋποθέσεων του προγράμματος καθώς και υπεύθυνης δήλωσης του άρθρου 8 του ν. 1599/1986 (Α’ 75) για τα στοιχεία που διαλαμβάνονται σε αυτήν. Η ανακρίβεια των στοιχείων που δηλώνονται στην αίτηση επισύρει τις προβλεπόμενες ποινικές και διοικητικές κυρώσεις.
 4. Οι δυνητικοί πάροχοι φέρουν την ευθύνη της πλή-ρους και ορθής συμπλήρωσης της ηλεκτρονικής τους αίτησης. Διόρθωση, τροποποίηση ή συμπλήρωση των αιτήσεων, επιτρέπεται με νέες αιτήσεις, οι οποίες υποβάλλονται σε αντικατάσταση των προηγουμένων, έως τη λήξη της προθεσμίας υποβολής των αιτήσεων.
 5. Οι πάροχοι οφείλουν να επισυνάψουν στην ηλε-κτρονική αίτησή τους τα νομιμοποιητικά δικαιολογητικά της επιχείρησης τους και τα λοιπά δικαιολογητικά που προσδιορίζονται στη Δημόσια Πρόσκληση, άλλως αποκλείονται από τη συμμετοχή στο Πρόγραμμα.
 4. Μετά την εξέταση των ενστάσεων των παρόχων από το Διοικητικό Συμβούλιο του Οργανισμού, καταρτίζεται το οριστικό Μητρώο Παρόχων και ο οριστικός Πίνακας Αποκλειομένων.
 5. Το οριστικό Μητρώο Παρόχων και ο οριστικός Πίνα-κας Αποκλειομένων αναρτώνται στη διαδικτυακή πύλη του ΟΑΕΔ (www.oaed.gr) και ανακοινώνεται η έκδοσή τους στον Πίνακα Ανακοινώσεων των αρμοδίων Υπηρεσιών (ΚΠΑ2) του ΟΑΕΔ.
 6. Το προσωρινό και οριστικό Μητρώο Παρόχων και ο προσωρινός και οριστικός Πίνακας Αποκλεισμένων καταρτίζονται από τη Διοικήτρια του ΟΑΕΔ ή από το αρμόδιο όργανο που


text:
ορίζεται με απόφασή της.
 1. Η διαδικασία εκδήλωσης ενδιαφέροντος, οι υποχρε-ώσεις και τα δικαιώματα δικαιούχων και παρόχων, καθώς και οι λοιποί όροι και προϋποθέσεις του προγράμματος περιγράφονται αναλυτικά στη Δημόσια Πρόσκληση.
 2. Μετά την ένταξη των παρόχων στο οριστικό Μη-τρώο, η υποβληθείσα αίτησή τους επέχει θέση σύμβασης με τον Οργανισμό, η οποία διέπεται από το σύνολο των όρων και των προϋποθέσεων της Δημόσιας Πρόσκλησης. 3. Η σύμβαση μεταξύ παρόχου και Οργανισμού γεννά την αξίωση του πρώτου να εισπράξει από τον ΟΑΕΔ ποσό αντίστοιχο με την οικονομική αξία της Επιταγής Αγοράς βιβλίων.
 1. Οι αιτήσεις των παρόχων και τα σχετικά δικαιολο-γητικά για την αποπληρωμή του προγράμματος, όπως αυτά ορίζονται στη Δημόσια Πρόσκληση, υποβάλλονται εντός 3 μηνών από τη λήξη του προγράμματος. Αιτήσεις που υποβάλλονται εκπρόθεσμα απορρίπτονται.
 2. Αρμόδιο όργανο για την αποπληρωμή του προγράμ-ματος ορίζεται ο Προϊστάμενος του ΚΠΑ2 της περιοχής αρμοδιότητας της έδρας της επιχείρησης/παρόχου.
 Με απόφαση του Διοικητικού Συμβουλίου του Οργανισμού μετά από γνώμη της Επιτροπής Ε.Λ.Ε.Κ.Π. η παράβαση των όρων του προγράμματος από τους δικαιούχους και τους παρόχους, εκτός της διακοπής της επιδότησης, μπορεί να επιφέρει τον αποκλεισμό τους από το πρόγραμμα έως τρία (3) και έως πέντε (5) χρόνια αντίστοιχα.
 Tags: ΒιβλίαΔωρεάν
 12 Προσλήψεις στο Δήμο Μεγαρέων


text:
Επιτέλους! Θα πληρωθούν μετά από ένα χρόνο οι δικαιούχοι των προγραμμάτων του ΟΑΕΔ - Καταλυτική η παρέμβαση Φωτήλα - Διαβεβαίωση υφυπουργού | tempo24.news
 Επιτέλους! Θα πληρωθούν μετά από ένα χρόνο οι δικαιούχοι των προγραμμάτων του ΟΑΕΔ - Καταλυτική η παρέμβαση Φωτήλα - Διαβεβαίωση υφυπουργού
 ο αχαιός βουλευτής είχε καταθέσει επίκαιρη ερώτηση
 30|07|2018 | 14:54
 Οι μεγάλες καθυστερήσεις στην αποπληρωμή των δικαιούχων των προγραμμάτων καταπολέμησης της ανεργίας του ΟΑΕΔ αποτέλεσαν το θέμα συζήτησης της επίκαιρης ερώτησης του βουλευτή Αχαΐας και Αν. Τομεάρχη Υγείας της Νέας Δημοκρατίας Ιάσονα Φωτήλα με τον Υφυπουργό Εργασίας Αθανάσιο Ηλιόπουλο.
 Ο κ. Ιάσονας Φωτήλας αφού δήλωσε την ανησυχία του για την πορεία υλοποίησης των προγραμμάτων πρόσληψης ανέργων στον ιδιωτικό τομέα, επισήμανε ότι το πρόγραμμα του ΟΑΕΔ που προκηρύχθηκε στα τέλη του 2016 και ξεκίνησε να υλοποιείται στις αρχές του 2017 για πρόσληψη δέκα χιλιάδων ανθρώπων ηλικίας 30 έως 49 ετών σε μικρομεσαίες επιχειρήσεις δεν έχει ακόμη, εν έτει 2018, αποπληρώσει τους δικαιούχους του και αυτό παρά τις διαβεβαιώσεις των αρμόδιων υπηρεσιακών παραγόντων. Ο Υφυπουργός Εργασίας παραδέχτηκε το πρόβλημα και διαβεβαίωσε ότι μέσα στο επόμενο δίμηνο δεν θα υπάρχει καμία πλέον εκκρεμότητα.
 https://www.youtube.com/watch?v=bVyY4FV2zZM&feature=youtu.be
 Η αλήθεια είναι ότι νιώθω λίγο αμήχανα και δεν ξέρω κατά πόσο είναι δόκιμη η συζήτηση μιας επίκαιρης ερώτησης σήμερα, την ώρα που βιώνουμε αυτήν την εθνική τραγωδία.
 Καταρχάς, θέλω να εκφράσω τα ειλικρινή μου συλλυπητήρια στους συγγενείς των θυμάτων. Στη συνέχεια, θα ήθελα να εκφράσω τη βαθιά μου ευγνωμοσύνη, αλλά και τον θαυμασμό μου στο προσωπικό της Πυροσβεστικής, του ΕΚΑΒ και των νοσοκομείων αλλά και της αστυνομίας και του λιμενικού και των ενόπλων δυνάμεων. Αξίζει να το τονίσουμε ότι πολλοί από τους εργαζόμενους διέκοψαν εντελώς μόνοι τους – οικειοθελώς - χωρίς κανείς να τους το ζητήσει, τις άδειές τους και γύρισαν πίσω για να συνεισφέρουν. Τέλος, θέλω να ευχαριστήσω όλους τους συμπολίτες μας που προσφέρουν εθελοντικά είτε με προσωπική τους εργασία είτε με τρόφιμα και νερό, σε όλους αυτούς τους συνανθρώπους μας που βρέθηκαν σε αυτήν την πραγματικά οδυνηρή κατάσταση.
 Σήμερα, η αλήθεια είναι ότι είναι ώρα μόνο για ενότητα και αλληλεγγύη και όχι για αντιπαράθεση. Θα προσπαθήσω, λοιπόν, να μην αυξήσω καθόλου τους τόνους σήμερα, γιατί θα είναι το τελευταίο πράγμα που θα ήθελα.
 Έρχομαι, λοιπόν, στο θέμα της επίκαιρης ερώτησης.
 Στην καθημερινότητα των πολιτών, αλλά και σε όλες τις κατά καιρούς μετρήσεις της κοινής γνώμης που γίνονται, η βασική ανησυχία της χώρας για την επόμενη μέρα είναι η αντιμετώπιση της ανεργίας.
 Εμείς, στη Νέα Δημοκρατία, υποστηρίζουμε ότι μακροπρόθεσμα η αντιμετώπιση αυτού του μείζονος κοινωνικού προβλήματος μπορεί να αντιμετωπιστεί με την υλοποίηση μικρών και μεγάλων ιδιωτικών επενδύσεων στη χώρα μας που θα δημιουργήσουν με τη σειρά τους καλοπληρωμένες θέσεις εργασίας. Υποστηρίζουμε, επιπλέον, την ύπαρξη κινήτρων στον ιδιωτικό τομέα για τη δημιουργία θέσεων εργασίας για ανέργους. Γνωρίζουμε ότι υπάρχουν προς αυτήν την κατεύθυνση – κι έχουμε κι εμείς ως Νέα Δημοκρατία υλοποιήσει - προγράμματα επιδότησης μικρομεσαίων επιχειρήσεων για υλοποίηση προγραμμάτων πρόσληψης ανέργων στον ιδιωτικό τομέα και από τις κοινωνικές συνεταιριστικές επιχειρήσεις.
 Η δική μου επίκαιρη ερώτηση ήρθε ως συνέπεια της ανησυχίας μου για την


text:
πορεία υλοποίησης των ως άνω προγραμμάτων και σας τη μεταφέρω, γιατί έγινα δέκτης παραπόνων στην εκλογική μου περιφέρεια, στην Αχαΐα.
 Όμως, νομίζω ότι το πρόβλημα είναι γενικότερο λόγω του γεγονότος ότι το πρόγραμμα του ΟΑΕΔ ως ενδιάμεσου φορέα που προκηρύχθηκε στα τέλη του 2016 και ξεκίνησε να υλοποιείται στις αρχές του 2017 για πρόσληψη δέκα χιλιάδων ανθρώπων ηλικίας 30 έως 49 ετών σε μικρομεσαίες επιχειρήσεις δεν έχει ακόμη, εν έτει 2018, αποπληρώσει τους δικαιούχους του και αυτό παρά τις διαβεβαιώσεις των αρμόδιων υπηρεσιακών παραγόντων ότι σύντομα θα γίνει αποπληρωμή του ήδη λήξαντος προγράμματος.
 Έτσι, επιβαρύνονται περαιτέρω οι μικρομεσαίες επιχειρήσεις που γνωρίζετε, κ. Υπουργέ, ότι έχουν ήδη υποστεί τεράστια επιβάρυνση λόγω του μισθολογικού κόστους και των ασφαλιστικών εισφορών που καλούνται να καταβάλλουν συνέπεια της δικής σας πολιτικής. Μάλιστα, τα χρήματα του προγράμματος προέρχονται κυρίως από ευρωπαϊκούς πόρους και είναι – νομίζω- πραγματικά απαράδεκτο να μην έχουν αποπληρωθεί ακόμη οι δικαιούχοι.
 Θέλω, λοιπόν, καταρχάς, κ. Υπουργέ, να μου πείτε για ποιους λόγους έχει καθυστερήσει η αποπληρωμή των δικαιούχων του προγράμματος και ποιο είναι το χρονοδιάγραμμα για την ολοκλήρωση των υποχρεώσεων του ΟΑΕΔ προς τους δικαιούχους.
 Επίσης, θα ήθελα να μου πείτε εάν υπάρχουν και άλλα προγράμματα που δεν έχει προχωρήσει ανάλογα η αποπληρωμή τους.
 Στη δευτερολογία μου θα προχωρήσω στο θέμα της διοχέτευσης αυτών των αποθεματικών, τα οποία αντί να διοχετεύονται στην αγορά εργασίας, διοχετεύονται στα αποθεματικά της Τράπεζας της Ελλάδος.
 ΑΘΑΝΑΣΙΟΣ ΗΛΙΟΠΟΥΛΟΣ:
 κ. Φωτήλα,
 Νομίζω ότι ήταν πολύ σωστή η εισαγωγική σας παρατήρηση για την κρισιμότητα της σημερινής ημέρας. Νομίζω ότι στον κόσμο που πρέπει να ευχαριστήσουμε είναι και οι άντρες και οι γυναίκες που δουλεύουν στο Λιμενικό και στον Στρατό. Ειδικά, από τον κόσμο του Λιμενικού έχει υπάρξει μια τεράστια προσπάθεια τις τελευταίες ημέρες. Αν δεν κάνω λάθος, μόνο από τη δράση του Λιμενικού απεγκλωβίστηκαν περισσότεροι από εξακόσιοι ογδόντα άνθρωποι χθες. Όλοι μπορούν να καταλάβουν το μέγεθος.
 Θα μπω λίγο συγκεκριμένα στην ερώτησή σας και θα απαντήσω στο δεύτερο σκέλος στη δευτερολογία μου.
 Σχετικά με το «Πρόγραμμα 30-49» - που επιχορηγεί επιχειρήσεις για την απασχόληση ανέργων ηλικίας 30-49 ετών - είναι αυτό που λέμε πρόγραμμα νέων θέσεων εργασίας, το οποίο επιχορηγεί το 50% του μισθολογικού και μη μισθολογικού κόστους ενός εργαζόμενου με ταβάνι τα 500 ευρώ για δώδεκα μήνες. Το συγκεκριμένο Πρόγραμμα που ξεκίνησε αποτελούσε το πρώτο πρόγραμμα κρατικών ενισχύσεων, ακριβώς γιατί ήταν συγχρηματοδοτούμενο στην καινούρια προγραμματική περίοδο. Αυτό δημιούργησε ένα αρχικό πρόβλημα στο πληροφοριακό σύστημα κρατικών επενδύσεων και στη συνεργασία με τον ΟΑΕΔ.
 Ακριβώς επειδή αντιμετωπίσαμε γρήγορα αυτό το πρόβλημα, επαναπροκηρύχθηκε το πρόγραμμα με εθνικούς πόρους μέσα από τον ΟΑΕΔ, που ήταν πολύ πιο εύκολη η διαδικασία αποπληρωμής. Πλέον και στο συγκεκριμένο ζήτημα οι αποπληρωμές διεξάγονται κανονικά και η διαβεβαίωση που έχω από την υπηρεσία του ΟΑΕΔ είναι ότι μέσα στο επόμενο δίμηνο δεν θα υπάρχει καμία πλέον εκκρεμότητα.
 Μέσω πλατφόρμας;
 Ακριβώς. Διεξάγονται πλέον κανονικά οι αποπληρωμές και νομίζω ότι πολύ σύντομα θα έχουν κλείσει όλα τα προβλήματα που είναι ανοιχτά.
 Προφανώς, εδώ είναι που βοηθάει και ο κοινοβουλευτικός έλεγχος, καθώς για οτιδήποτε υποπέσει στην αντίληψή σας για το


text:
συγκεκριμένο ζήτημα θα είναι χρήσιμο να επανέλθετε με τις παρατηρήσεις.
 Το δεύτερο κομμάτι είναι ότι πλέον έχουν διορθωθεί αυτά τα ζητήματα και θα προκηρυχθούν πολύ σύντομα και άλλα προγράμματα νέων θέσεων εργασίας με τη λογική και των συγχρηματοδοτούμενων, αλλά και από εθνικούς πόρους, γιατί από τη στιγμή που υπάρχουν και τα δυο ταμεία θα ήταν μεγάλο λάθος να μην χρησιμοποιηθεί κάποιο από τα δυο ταμεία.
 Εδώ να πω μια φράση μόνο για να γυρίσω στο αρχικό κομμάτι της παρατήρησης. Πριν λίγο ήμουν στη συνεδρίαση του Δ.Σ. του ΟΑΕΔ που συζητήθηκαν και κάποια προγράμματα και υπάρχει η σύμφωνη γνώμη και του Δ.Σ. του ΟΑΕΔ όπως και στις φωτιές του 2007 είχε υπάρξει μια ειδική στήριξη προς ανέργους, έτσι και αυτή τη στιγμή να εξετάσουμε όλες τις οικονομικές δυνατότητες που έχει ο ΟΑΕΔ για να στηρίξει άνεργους, με βάση τα καταστατικά του χαρακτηριστικά στις πληγείσες περιοχές.
 Πραγματικά είναι πολύ καλό αυτό που μας είπατε σήμερα, ότι δηλαδή έχουν ξεκινήσει κανονικά. Βέβαια θα ήθελα αν υπάρχουν κάποια στοιχεία να μου πείτε πόσοι μέχρι σήμερα έχουν αποπληρωθεί και πόσοι απομένουν και μέχρι πότε πιστεύετε ότι θα έχει ολοκληρωθεί η όλη διαδικασία.
 Φαντάζομαι ότι εφόσον λύσατε αυτό το πρόβλημα που αναφέρατε, στα επόμενα προγράμματα δεν θα έχουν τα ίδια προβλήματα και θα γίνει κανονικά η πληρωμή στην ώρα της.
 Αυτό το λέω γιατί όπως είπα και αρχικά, οι επιχειρήσεις που προσλαμβάνουν εργαζόμενους είναι ήδη επιβαρυμένες με το μισθολογικό κόστος και τις ασφαλιστικές εισφορές και δεν μπορούν χωρίς την ενίσχυση του ΟΑΕΔ να αντέξουν την πίεση των δαπανών. Εγώ μέχρι σήμερα είχα την εντύπωση ότι τα ποσά αυτά, κυρίως το μεγαλύτερο ποσοστό τους, είναι επιδοτούμενα. Εσείς τώρα μου λέτε ότι αυτό θα είναι όλο από εθνικούς πόρους, αν κατάλαβα καλά; Ή μέρος του θα είναι από εθνικούς πόρους και μέρος θα είναι από επιδοτούμενα προγράμματα;
 Εδώ θα ήθελα να πούμε και μια κουβέντα, γιατί πέρα από τον ν. 1160/50, ο οποίος υποχρεώνει κατά κάποιον τρόπο το να μεταθέτουν τα ταμεία τα αποθεματικά τους στην Τράπεζα της Ελλάδος, όμως, εφόσον πρόκειται και για κοινοτικά κονδύλια και για χρήματα τα οποία περιμένουν άνθρωποι προκειμένου να ζήσουν, προκειμένου να καλύψουν τις κύριες ανάγκες τους, νομίζω ότι θα πρέπει κάπως να διοχετεύονται κατευθείαν στην αγορά εργασίας και όχι στα αποθεματικά του ταμείου της Τράπεζας της Ελλάδας.
 Ξαναλέω το εξής για να μην υπάρξει παρεξήγηση. Η ενημέρωση στις υπηρεσίες είναι ότι μέσα στο επόμενο δίμηνο θα έχουν πληρωθεί όλοι. Με μεγάλη μου χαρά να επανέλθω με συγκεκριμένα στοιχεία για το πού βρίσκονται οι πληρωμές τώρα. Ένα κομμάτι είναι αυτό.
 Δεύτερη παρατήρηση. Προγράμματα νέων θέσεων εργασίας μπορούμε να βγάζουμε και συγχρηματοδοτούμενα και από εθνικούς πόρους. Αυτό που είπα είναι ότι με το που είδαμε το πρόβλημα στο συγκεκριμένο πρόγραμμα, αυτομάτως το επαναπροκηρύξαμε με εθνικούς πόρους, έτσι ώστε να μπορέσουμε να κερδίσουμε τον χρόνο...
 Αυτό δεν σημαίνει ότι χάσαμε τα...
 Και τώρα έρχομαι στο δεύτερο κομμάτι της ερώτησής σας. Ενώ πιστεύω ότι είναι πολύ σωστή και καίρια η ερώτηση ως προς το κομμάτι της καθυστέρησης πληρωμών, γιατί όντως ήταν μια πραγματικότητα που έπρεπε


text:
να αντιμετωπίσουμε, νομίζω ότι μάλλον έχει γίνει κάποια παρεξήγηση σχετικά με το πρώτο μέρος που λέτε ότι μεταφέρονται ταμειακά διαθέσιμα στην Τράπεζα της Ελλάδας.
 Τι γίνεται με τους λογαριασμούς του ΟΑΕΔ; Γνωρίζετε πολύ καλά ότι τα πλεονάζοντα κεφάλαια πρέπει να μπαίνουν στην Τράπεζα της Ελλάδας και όχι στις εμπορικές τράπεζες, όπου το επιτόκιο είναι 3%, ενώ σε μια εμπορική τράπεζα είναι 0,6%. Αυτά τα οποία μεταφέρονται δεν σχετίζονται καθόλου με τον προϋπολογισμό που έχει κάθε χρόνο ο ΟΑΕΔ για τα προγράμματα. Δηλαδή τα 500 εκατομμύρια που είχε...
 Είναι πέρα από αυτά.
 Ακριβώς. Και δεν μεταφέρονται σε καμία περίπτωση συγχρηματοδοτούμενα που προκύπτουν ως προς το ΕΣΠΑ και δεν μεταφέρονται και οι εθνικοί πόροι που από την αρχή έχει εγκρίνει ο προϋπολογισμός.
 Μόνο ό,τι επιβάλλει ο νόμος του ’50.
 Ακριβώς. Δηλαδή αυτό το οποίο μεταφέρεται είναι πλεονάζον και όχι ταμειακά διαθέσιμα. Δεν σχετίζεται σε τίποτα με την υλοποίηση προγραμμάτων.
 ΦΩΤΗΛΑΣΟΑΕΔδικαιούχοι
 Φωτήλας: Παράνομη διαδικασία επιλογής Διευθυντών ΔΙΕΚ
 Χωρίς κλιματισμό αίθουσες του Δικαστικού Μεγάρου της Πάτρας- Ερώτηση από τον Ιάσονα Φωτήλα
 Ι. Φωτήλας: Παράνομος (;) διορισμός ιατρού στο ΠΓΝ Πατρών
 Ι. Φωτήλας: Χωρίς νόημα συνεχίζει ο ΣΥΡΙΖΑ την ιστορία των ΤΟΜΥ σπαταλώντας τους ευρωπαϊκούς πόρους!
 Ι. Φωτήλας: "Υπερασπίζομαι τα δικαιώματα των ευπαθών ομάδων" - Σιγοκαίει η αντιπαράθεση με την Ελληνική Συνομοσπονδία ΑμΕα
 Σάλος με τις δηλώσεις Φωτήλα για υποδιοικητή Νοσοκοκείου με αναπηρία! Παρέμβαση Μητσοτάκη ζητά η ΕΣΑμεΑ


text:
Χωρίς επίδομα ανεργίας εκατοντάδες ξενοδοχοϋπάλληλοι της Ρόδου! - Σύλλογος Υπαλλήλων τ. ΟΕΚ-ΟΕΕ & ΟΑΕΔ
 Κατηγορία ΑΝΕΡΓΙΑ
 1708 Εμφανίσεις
 Για δύο πολύ σοβαρά θέματα που αφορούν χιλιάδες εργαζόμενους στην περιοχή μας, κυρίως στον κλάδο του τουρισμού, οι οποίοι βρίσκονται ανασφάλιστοι ενώ υπάρχει ο κίνδυνος να μην πάρουν και την επιδότηση ανεργίας μέχρι τα Χριστούγεννα, ενημέρωσαν χθες, σε συνέντευξη τύπου που παραχώρησαν, μέλη της Διοίκησης του Εργατικού Κέντρου Ρόδου.
 Για τα προβλήματα που αντιμετωπίζουν οι εργαζόμενοι αυτοί, μίλησαν ο Πρόεδρος του ΕΚΡ κ. Σάββας Χατζησάββας, όπως και ο Αντιπρόεδρός του και Πρόεδρος του Σωματείου των Ξενοδοχοϋπαλλήλων κ. Θανάσης Σταμούλης ενώ παρόντες ήταν ο Γραμματέας κ. Νίκος Τριπολίτης και το μέλος της Διοίκησης κ. Παναγιώτης Εγγλέζος. Αναλυτικά:
 Το πρώτο θέμα έχει να κάνει με το ότι εδώ και πάρα πολύ καιρό το ΙΚΑ έχει πάρει μία απόφαση ότι αν μία επιχείρηση έχει οφειλές ή δεν τηρεί τις ρυθμίσεις που έχει κάνει κτλ., αυτόματα αποκλείεται από τη δυνατότητα που έχει να υποβάλει τις ΑΠΔ (Αναλυτική Περιοδική Δήλωση) στο ΙΚΑ, έστω και με χρεωστικές, ώστε να μπορούν οι εργαζόμενοι να είναι ασφαλισμένοι και οι οφειλές που έχει η επιχείρηση να πηγαίνουν στις οφειλές τις υπόλοιπες του ΙΚΑ. Δηλαδή, οι εργαζόμενοι ασφαλίζονταν και το ΙΚΑ κυνηγούσε τον εργοδότη να εισπράξει τις ασφαλιστικές εισφορές.
 Όπως είπε, λοιπόν, ο κ. Χατζησάββας, υπάρχουν και στην περιοχή μας πάρα πολλές επιχειρήσεις οι οποίες έχουν αποκλειστεί από τη δυνατότητα να κάνουν ηλεκτρονικές υποβολές τις ΑΠΔ, κάτι που έχει ως αποτέλεσμα εκατοντάδες ή και χιλιάδες εργαζόμενοι, αυτή τη στιγμή, να είναι ανασφάλιστοι!
 Μάλιστα, βάσει των στοιχείων που έχει συγκεντρώσει το ΕΚΡ, μετά και από επισκέψεις στο τοπικό υποκατάστημα του ΙΚΑ της Ρόδου, αυτό αφορά περίπου 80 επιχειρήσεις στο νησί, μεσαίες, μικρές ή ακόμα και μεγάλες ξενοδοχειακές επιχειρήσεις, που απασχολούν από 2 έως 100 ή και 200 άτομα, οπότε αντιλαμβάνεται κανείς ότι μιλάμε για εκατοντάδες εργαζόμενους, οι οποίοι αυτή τη στιγμή δεν έχουν πρόσβαση στην ασφαλιστική κάλυψη. Αυτοί και βιβλιάριο δεν θα μπορούν να θεωρήσουν το επόμενο διάστημα, όταν λήγει, αλλά, το κυριότερο, δεν θα έχουν πρόσβαση στις παροχές του ΟΑΕΔ όσο αφορά στο επίδομα ανεργίας.
 Όπως είπε ο πρόεδρος του ΕΚΡ, ήδη, καθημερινά δεκάδες εργαζόμενοι προσέρχονται στο Σωματείο ξενοδοχοϋπαλλήλων και καταγγέλλουν ότι τα ένσημά τους δεν εμφανίζονται στο ηλεκτρονικό σύστημα του ΙΚΑ και του ΟΑΕΔ, με αποτέλεσμα ο Οργανισμός να μη δέχεται τις αιτήσεις τους για να πάρουν το επίδομα ανεργίας.
 Μάλιστα, ο κ. Χατζησάββας προειδοποίησε ότι το θέμα αυτό θα οξυνθεί περισσότερο γιατί τέλος του μήνα θα κλείσουν όλα τα ξενοδοχεία και αφορά σε τέσσερις μεγάλες ξενοδοχειακές επιχειρήσεις από τις 80, οι οποίες μπορεί να απασχολούν και 200 εργαζόμενους το καθένα και αυτοί, δυστυχώς, δεν θα έχουν πρόσβαση στην ασφάλιση και την επιδότηση ανεργίας.
 Έτσι, από κοινού με το Σωματείο τους, το ΕΚΡ πραγματοποίησε παράσταση στο ΙΚΑ ζητώντας να ξεπεραστεί το θέμα αυτό και είπε ότι το ΙΚΑ θα έπρεπε, στις αρχές της σεζόν, εφόσον είναι γνωστοί κακοπληρωτές αυτοί οι επιχειρηματίες, να μην τους δώσει το δικαίωμα ν’ ανοίξουν καθόλου, από τη στιγμή μάλιστα που το ΙΚΑ και ο ΣΕΠΕ έχουν


text:
δικαίωμα να επιβάλλουν αυτή την ποινή.
 Οι ίδιοι θεωρούν ότι, αν δεν άνοιγαν αυτά τα ξενοδοχεία στην αρχή της σεζόν, και οι εργαζόμενοι θα έβρισκαν αλλού δουλειά και το ΙΚΑ θα μπορούσε να εξασφαλίσει τα ένσημα που του οφείλονταν με κάποιο άλλο τρόπο. Και είπε, στη συνέχεια: «Σήμερα, όμως, που έληξε η τουριστική περίοδος, δεν μπορεί οι εργαζόμενοι να έχουν δουλέψει έξι μήνες και να...είναι άφαντοι για το ΙΚΑ».
 Στη συνέχεια, ο ίδιος απηύθυνε κάλεσμα προς όλους τους εργαζόμενους που αντιμετωπίζουν ένα τέτοιο πρόβλημα, να απευθυνθούν άμεσα στο Σωματείο ξενοδοχοϋπαλλήλων, το οποίο έχει βρει μία ενδιάμεση λύση για να μπορέσει να βοηθήσει αυτούς τους ανθρώπους ν’ ασφαλιστούν και να μπορέσουν να έχουν πρόσβαση στην επιδότηση ανεργίας. Θα γίνουν, δηλαδή, μαζικές παραστάσεις στο ΙΚΑ, όπως και ομαδικές καταγγελίες και θα το υποχρεώσουν να τους περάσει τα ένσημά τους.
 Δεν παρέλειψε, μάλιστα, να σημειώσει ότι αν πηγαίνει ο κάθε ένας εργαζόμενος μόνος του στην υπηρεσία του ΙΚΑ ή του ΟΑΕΔ, ενδεχομένως να μην μπορέσει να βρει το δίκιο του. Αν υπάρχουν, όμως, και μεμονωμένοι εργαζόμενοι σε άλλες επιχειρήσεις (σ.σ. βιοτεχνίες, καφετέριες, μπαρ, εστιατόρια), να απευθύνονται είτε στο Σωματείο είτε στο ΕΚΡ και με τους νομικούς τους συμβούλους θα προσπαθήσουν να βρουν λύση στο πρόβλημά τους. «Κανένας δεν μπορεί να λύσει το πρόβλημα μόνος του, εκτός και αν ο Διοικητής του ΙΚΑ, στον οποίο και απευθυνθήκαμε, δώσει μία συνολική λύση στο πρόβλημα», τόνισε.
 Δεύτερη κίνησή τους ήταν να στείλουν επιστολή στον Διοικητή του ΕΦΚΑ, την οποία κοινοποίησαν και στην Υπουργό Εργασίας από την οποία και ζήτησαν να δώσει λύση στο πρόβλημα, ν’ ανοίξει το σύστημα και ν’ ασφαλιστούν αυτοί οι άνθρωποι, αφού για όλους αυτούς έχουν υποβληθεί ΑΠΔ στο ΙΚΑ, «για να μην αναγκαστούμε χίλιους ή δύο χιλιάδες ανθρώπους να τους κουβαλάμε στα γραφεία του ΙΚΑ και να τους βάζουμε να κάνουν ατομικές καταγγελίες!», όπως είπε χαρακτηριστικά και συμπλήρωσε ότι «το ζήτημα αφορά πάρα πολύ κόσμο και πρέπει να λυθεί κεντρικά.
 Αν δεν γίνει αυτό, είναι αναγκασμένοι να πάρουν όλα τα μέτρα ενώ θα καταγγέλλει ατομικά κάθε εργαζόμενος τον εργοδότη του στο ΙΚΑ και μετά αυτό είναι υποχρεωμένο να του περάσει τα ένσημα, ακόμα και αν χρωστά ο εργοδότης.
 Για τον ΟΑΕΔ
 Το δεύτερο θέμα που είναι σχετικό, αφορά στην επικείμενη κατάθεση χιλιάδων αιτήσεων στον ΟΑΕΔ για την επιδότηση ανεργίας. Όπως εξήγησε ο κ. Χατζησάββας, πάνω από είκοσι χιλιάδες εργαζόμενοι οι οποίοι δούλεψαν εποχιακά φέτος, όπως κάθε χρόνο, θα απευθυνθούν στις υπηρεσίες του ΟΑΕΔ για να πάρουν επίδομα ανεργίας.
 Σύμφωνα με τον κ. Χατζησάββα, προχθές έκαναν παράσταση και στη Διευθύντρια του ΙΚΑ της Ρόδου και στον Διευθυντή του ΙΚΑ Αρχαγγέλου και τους ζήτησαν επιτακτικά, φέτος, να μην αντιμετωπίσουν το πρόβλημα που είχαμε τα προηγούμενα χρόνια και που είχε ως αποτέλεσμα, πέρυσι, ακόμα και μέχρι το Μάρτιο και τον Απρίλιο οι περισσότεροι ξενοδοχοϋπάλληλοι να μην έχουν πληρωθεί και να περάσουν το χειμώνα δίχως ένα ευρώ στην τσέπη!
 Το Σωματείο ζήτησε, λοιπόν, όλες οι αποφάσεις να έχουν βγει μέχρι τα Χριστούγεννα αφού, όπως είπε ο Πρόεδρος του ΕΚΡ, δεν θα δεχθούν κανένας εργαζόμενος να κάνει


text:
Χριστούγεννα φέτος στη Ρόδο δίχως επίδομα ανεργίας.
 Χαρακτηριστικό είναι αυτό που τους είπε η Διευθύντρια του ΙΚΑ της Ρόδου, ότι δηλαδή η υπηρεσία έχει τη δυνατότητα να εξυπηρετεί γύρω στους 250 εργαζόμενους την ημέρα για την κατάθεση των αιτήσεων και αντιλαμβάνεται κανείς την ταλαιπωρία στην οποία θα υποβληθούν.
 Έτσι, κ. Χατζησάββας επικοινώνησε προχθές με τον υποδιοικητή του ΟΑΕΔ, τον κ. Κοντοπάνο και του ζήτησε να στείλει έκτακτο προσωπικό για δύο μήνες στη Ρόδο για να μπορέσει να ενισχύσει το τοπικό υποκατάστημα. Του πρότεινε, μάλιστα, το ΕΚΡ ν’ αναλάβει τις δαπάνες φιλοξενίας τους για να μην ταλαιπωρηθούν άλλο οι εργαζόμενοι.
 Σημειώνεται ότι, όπως τους είπε η Διευθύντρια, μπορεί να διαθέσει 7 άτομα για την εξυπηρέτηση των ανέργων ενώ οι ίδιοι ζήτησαν να διατεθεί το σύνολο των υπαλλήλων του ΟΑΕΔ για δύο μήνες ώστε να διεκπεραιώσουν τα επιδόματα ανεργίας, ωστόσο τους απάντησε ότι έχουν και άλλες δουλειές να κάνουν και ότι δεν μπορεί να διαθέσει παραπάνω από 7 άτομα.
 Όπως εξήγησαν, λοιπόν, χθες, αυτό σημαίνει ότι 7 άτομα θα διατεθούν για να εξυπηρετήσουν τους 13 χιλιάδες ασφαλισμένους στο υποκατάστημα της Ρόδου και τέσσερα άτομα τους 7000 στον Αρχάγγελο. Αυτό σημαίνει ότι ένας υπάλληλος αντιστοιχεί σε 2000 εργαζόμενους, κάτι που σημαίνει ότι για να βγάλει τα επιδόματα θα χρειαστεί έξι μήνες! Σημείωσαν, πάντως, ότι, πέρυσι στον Αρχάγγελο, οι υπάλληλοι υπερέβαλαν εαυτόν και μέχρι τα Χριστούγεννα είχαν πληρωθεί όλοι.
 «Εμείς δεν είμαστε πολίτες δεύτερης κατηγορίας», είπε ο κ. Χατζησάββας και ανέφερε ότι θα ζητήσουν και τη συνδρομή των βουλευτών για να έρθουν κάποιοι εργαζόμενοι με απόσπαση.
 Ο κ. Σταμούλης από την πλευρά του είπε ότι, ως Σωματείο τους πρότειναν να φέρουν και εργαζόμενους με εθελοντική εργασία, στον ΟΑΕΔ, αλλά η Διευθύντρια δεν δέχθηκε επειδή, όπως τους είπε, δεν μπορούν να μπουν στο σύστημα. «Εμείς απαιτούμε, δεν ζητάμε, μέχρι τον Δεκέμβριο, πριν τα Χριστούγεννα, να έχουν πληρωθεί όλοι οι ξενοδοχοϋπάλληλοι», τόνισε ο ίδιος και ανέφερε ότι πολλά ξενοδοχεία έχουν αφήσει απλήρωτους εργαζόμενους οπότε αν, για οποιοδήποτε λόγο, χάσουν και το επίδομα ανεργίας, θα κάνουν μαύρα Χριστούγεννα.
 Για τους ανασφάλιστους είπε ότι με τον κ. Χατζησάββα βρήκαν τη λύση για να πάρουν προσωρινά ανεργία, ωστόσο πρέπει να απευθύνονται στο Σωματείο για να κάνουν μαζικές παραστάσεις. Σύμφωνα με τον ίδιο, το θέμα αυτό βρίσκεται σε καλό δρόμο όσον αφορά στην προσωρινή λύση και αυτό που επιδιώκουν οι ίδιοι είναι οριστική λύση, σε διαφορετική περίπτωση προμήνυσε ότι «και το Σωματείο και το ΕΚΡ δεν θ’ αφήσουν τίποτα όρθιο».
 http://www.rodiaki.gr/article/375595/xwris-epidoma-anergias-ekatontades-xenodoxoypallhloi-ths-rodoy
 ΕΠΙΔΟΜΑ ΑΝΕΡΓΙΑΣ,
 ΕΠΟΧΙΚΟ ΕΠΙΔΟΜΑ,
 ΟΑΕΔ ΡΟΔΟΥ,
 Περισσότερα σε αυτή την κατηγορία: « Ελεγκτές του ΟΑΣΘ έκοψαν πρόστιμο σε άνεργη γιατί αγνοούν την ψηφιακή απεικόνιση ανεργίας! Ένταξη στα εποχικά επαγγέλματα διεκδικούν εργαζόμενοι σε θέαμα – ακρόαμα »
 Ανοιχτή επιστολή για την ορθή λειτουργία των παιδικών σταθμών του Ο.Α.Ε.Δ.
 Ανακοίνωση - Εργατική Πρωτομαγιά 2020
 ΠΟΠΟΚΠ - Ανακοίνωση 28 Απρίλη - Ημέρα δράσης σε όλους τους εργασιακούς χώρους
 ΠΟΠΟΚΠ - Η Ομοσπονδία μας στηρίζει την διαμαρτυρία στο Υπ. Εργασίας στις 12:30 την Τρίτη 14 Απριλίου
 Δάνεια τ. ΟΕΚ: Μέχρι πότε πρέπει να ρυθμιστούν οι οφειλές
 σε ΟΕΚ
 Λύση στο πρόβλημα του οικισμού


text:
ΘΕΑΤΡΙΚΗΟΜΑΔΑ
 Τετάρτη, 11 Μαΐου 2016 09:32 Γράφτηκε από Super User
 Αθήνα:9/5/2016
 Το ΔΣ της ΠΕΥ ΟΑΕΔ
 να γιορτάσουμε, όλοι μαζί,
 τα τέσσερα χρόνια επιτυχημένης λειτουργίας
 της Θεατρικής Ομάδας ΠΕΥ –ΟΑΕΔ
 Με ένα ξέφρενο πάρτι «θα πέσουν οι μάσκες» της κατάθλιψης και της μιζέριας και θα ξεχάσουμε την καθημερινότητά μας.
 Η εκδήλωση θα γίνει την Παρασκευή, 13 Μαΐου 2016 και ώρα 21:00, στο Galla cafe-bar, στην Καισαριανή (Εθνικής Αντιστάσεως 23 & Φιλολάου). Τιμή εισόδου: 8 ευρώ (με ένα ποτό).
 Προσκλήσεις διατίθενται από τα μέλη της Θεατρικής Ομάδας και από το ΔΣ της ΠΕΥ ΟΑΕΔ.
 Να είστε όλοι εκεί! Να μη λείψει κανείς! Να στηρίξουμε τη Θεατρική μας Ομάδα! Να στηρίξουμε τον πολιτισμό μας!
 Γιατί τα συνδικάτα παράγουν και πολιτισμό.
 Δημοσιεύθηκε στην κατηγορία ΘΕΑΤΡΙΚΗΟΜΑΔΑ
 Έναρξη Θεατρικής Ομάδας
 Τρίτη, 12 Νοεμβρίου 2013 08:42 Γράφτηκε από τον pey2
 Α.Π:93
 Σας ενημερώνουμε ότι η θεατρική ομάδα της ΠΕΥ –ΟΑΕΔ ξεκίνησε τα εργαστήριά της και για τη φετινή χρονιά. Οι εγγραφές θα παραμείνουν ανοιχτές μέχρι 10 Δεκεμβρίου 2013. Όσοι συνάδελφοι ενδιαφέρονται να συμμετάσχουν, μπορούν να επικοινωνήσουν με τα μέλη του ΔΣ της ΠΕΥ ή να αποστείλουν αίτηση εγγραφής στη θεατρική ομάδα στα email Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε. , Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε. ή στο φαξ 2109942714.
 Επισημαίνουμε ότι τα μαθήματα πραγματοποιούνται κάθε Πέμπτη, 6.00μμ-8.00μμ και η συμμετοχή στην Ομάδα είναι δωρεάν.
 ΜΑΚΡΑΚΗΣ Γ ΘΕΟΛΟΓΟΥ Φ.
 Πέμπτη, 27 Ιουνίου 2013 06:39 Γράφτηκε από Super User
 Το Διοικητικό Συμβούλιο της ΠΕΥ ΟΑΕΔ σας προσκαλεί στην παράσταση της νεοσύστατης θεατρικής μας ομάδας "Μη με ξυπνάς...ελπίζω" στις 3 και 4 Ιουλίου.
 Δείτε το συνημμένο αρχείο pdf
 Η ΘΕΑΤΡΙΚΗ ΟΜΑΔΑ ΤΗΣ Π.Ε.Υ. -ΟΑΕΔ ΠΑΡΟΥΣΙΑΖΕΙ:
 Σάββατο, 15 Ιουνίου 2013 06:37 Γράφτηκε από pey1
 «Μη με ξυπνάς..ελπίζω»
 Ένα κωμικόδραμα σε 5 τηλεοπτικές σκηνές
 3 & 4 Ιουλίου 2013
 Η νεοσύστατη θεατρική ομάδα της Π.Ε.Υ ΟΑΕΔ επιλέγει την ελπίδα ως θέμα της πρώτης της παράστασης και παρουσιάζει ένα κωμικόδραμα σε 5 τηλεοπτικές σκηνές, με ήρωες απλούς καθημερινούς ανθρώπους που αγωνιούν αλλά ακόμα ονειρεύονται. Η τηλεοπτική ζωή υποκαθιστά την πραγματική και γίνεται ένας καθρέφτης του εαυτού μας. Σε τι ελπίζουμε σήμερα; Ποια είναι τα ατομικά και συλλογικά όνειρα που μας κινητοποιούν; Υπάρχουν μοτίβα συμπεριφοράς που μας εμποδίζουν να προχωρήσουμε;
 Το έργο «Μη με ξυπνάς, ελπίζω» είναι μια περιπλάνηση στον κόσμο της ελπίδας και των ψευδαισθήσεων.
 «Ελπίδα είναι το όνειρο ενός ξύπνιου»- Αριστοτέλης
 Σκηνοθεσία: Χριστίνα Χατζηνικολάου
 Σύλληψη ιδέας- Κείμενο: Θεατρική Ομάδα Π.Ε.Υ ΟΑΕΔ & Χριστίνα Χατζηνικολάου
 Μουσική επιμέλεια – μουσική διδασκαλία: Στέλιος Αλύσανδρος
 Φωτισμοί: Γιάννης Κωσταντακόπουλος
 Σκηνογραφία: Αγγελική Τομαρά
 Φροντιστήριο: Νίκη Ζολώτα
 Χτενίσματα θιάσου: Στέλιος Κούλης
 Μακιγιάζ: Μαρία-Λουίζα Χαραλαμπίδη
 Αλεβιζάτου Ευτυχία, Αργυροπούλου Γιάννα, Βιτσεντζάκη Μαρία, Δεμερλιώτου Χριστίνα, Καλογερόπουλος Άρης, Μπάρζη Δώρα, Παπαδοπούλου Μάρθα, Παπαρούπα Άννα, Ροδοπούλου Μαρία, Χανιωτάκης Μανώλης, Χαραρά Αφροδίτη, Χρυσανθίδου Νικολέττα
 Το Δ.Σ της Π.Ε.Υ ΟΑΕΔ για την θερμή υποστήριξη στο θεατρικό ξεκίνημα της ομάδας μας.
 Τη Διοίκηση του ΟΑΕΔ και την Περιφερειακή Δ/νση Αττικής &


text:
Νήσων για την παραχώρηση αιθουσών για τις συναντήσεις και πρόβες της ομάδας μας.
 ΘΕΑΤΡΙΚΗ ΟΜΑΔΑ Π.Ε.Υ ΟΑΕΔ
 «ΘΕΑΤΡΟ ΚΑΤΩ ΑΠΟ ΤΗ ΓΕΦΥΡΑ»
 Γιαννοπούλου 1, Πλατεία Ηλεκτρικού Σταθμού Ν. Φαλήρου
 Τετάρτη 3 και Πέμπτη 4 Ιουλίου 2013 στις 21.00
 ΔΙΑΡΚΕΙΑ ΠΑΡΑΣΤΑΣΗΣ: 60’ (με διάλειμμα)
 ΘΕΑΤΡΙΚΗ ΟΜΑΔΑ ΕΡΓΑΖΟΜΕΝΩΝ ΟΑΕΔ
 Τετάρτη, 22 Μαΐου 2013 03:59 Γράφτηκε από pey1
 Σας ενημερώνουμε ότι η ΠΕΥ ΟΑΕΔ δημιούργησε ΘΕΑΤΡΙΚΗ ΟΜΑΔΑ από συναδέλφους την οποία επιμελείται θεατρολόγος. Η λειτουργία της έχει ξεκινήσει απ τα τέλη του 2012 και άμεσα θ'ανεβάσει Θεατρική Παράσταση για την οποία θα ενημερωθείτε λεπτομερώς.
 ΠΟΛΙΤΙΣΤΙΚΑ ΘΕΑΤΡΙΚΗ ΟΜΑΔΑ


text:
Απόφ. 4122/92/2017 (31/1/2017)-Τροποποίηση της υπ ́ αριθμ. 15323/624/06-09-2010 κοινής υπουργικής απόφασης με τίτλο «Πρόγραμμα επιχορήγησης επιχειρήσεων για την απασχόληση και κατάρτιση 10.000 δικαιούχων "επιταγής... - Online Τράπεζα - e-forologia - Φορολογική, Λογιστική και Εργατική Ενημέρωση ")[3];
 ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 10 Φεβρουαρίου 2017 ΤΕΥΧΟΣ ΔΕΥΤΕΡΟ Αρ. Φύλλου 391 ΑΠΟΦΑΣΕΙΣ Αριθμ. οικ. 4122/92 Τροποποίηση της υπ ́ αριθμ. 15323/624/06-09-2010 κοινής υπουργικής απόφασης με τίτλο «Πρόγραμμα επιχορήγησης επιχειρήσεων για την απασχόληση και κατάρτιση 10.000 δικαιούχων "επιταγής επανένταξης στην αγορά εργασίας" και καθορισμός του τύπου, της μορφής και του περιεχομένου της "επιταγής επανένταξης στην αγορά εργασίας"» (Β ́1398), όπως έχει τροποποιηθεί με την υπ ́ αριθμ. 1573/86/27-1-2011 (Β ́ 263) όμοιά της. ΟΙ ΑΝΑΠΛΗΡΩΤΕΣ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ -ΟΙΚΟΝΟΜΙΚΩΝ Έχοντας υπόψη: 1. Τις διατάξεις της παρ. 4 του άρθρου 2 του Ν. 3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη - μέλη της Ζώνης του ευρώ και Διεθνές Νομισματικό Ταμείο» (Α ́65), όπως ισχύει. 2. Τις διατάξεις του άρθρου 29 του Ν. 1262/1982 «Παροχή κινήτρων ενίσχυσης της οικονομικής και περιφερειακής ανάπτυξης της χώρας και τροποποίηση συναφών διατάξεων» (Α ́ 70), όπως ισχύει. 3. Τις διατάξεις του άρθρου 2 του Ν. 2956/2001 «Αναδιάρθρωση του ΟΑΕΔ και άλλες διατάξεις» (Α ́ 258), όπως ισχύει. 4. Τις διατάξεις της παρ. 2 του άρθρου 1 του Ν. 3227/2004 «Μέτρα για την αντιμετώπιση της ανεργίας και άλλες διατάξεις» (Α ́ 31), όπως ισχύει. 5. Τις διατάξεις του Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» (Α ́ 143). 6. Τις διατάξεις του άρθρου 27 του Ν. 4320/2015 «Ρυθμίσεις για τη λήψη άμεσων μέτρων για την αντιμετώπιση της ανθρωπιστικής κρίσης, την οργάνωση της Κυβέρνησης και των Κυβερνητικών οργάνων και λοιπές διατάξεις» (Α ́ 29). 7. Τον Κανονισμό (ΕΚ) αριθ. 1407/2013 της Επιτροπής για τις ενισχύσεις ήσσονος σημασίας (de minimis). 8. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα», που κυρώθηκε με το άρθρο πρώτο του Π.Δ. 63/2005 (Α ́ 98). 9. Τις διατάξεις της παρ. 2 του άρθρου 12 του Π.Δ. 80/2016 «Ανάληψη υποχρεώσεων από τους διατάκτες» (Α ́ 145). 10. Τις διατάξεις του Π.Δ. 111/2014 «Οργανισμός Υπουργείου Οικονομικών» (Α ́ 178). 11. Τις διατάξεις του Π.Δ. 113/2014 «Οργανισμός Υπουργείου Εργασίας, Κοινωνικής Ασφάλισης και Πρόνοιας» (Α ́180). 12. Τις διατάξεις του π.δ. 73/23-9-2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α ́116). 13. Τις διατάξεις της με αριθμ. Υ 29/8-10-2015 απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Γεώργιο Χουλιαράκη» (Β ́ 2168). 14. Τις διατάξεις της υπ. αριθμ. Υ 56/21-10-2015 απόφασης του Πρωθυπουργού «Ανάθεση αρμοδιοτήτων στην Αναπληρώτρια Υπουργό Εργασίας, Κοινωνικής Ασφάλισης και Κοινωνικής Αλληλεγγύης Ουρανία Αντωνοπούλου (Β ́2281). 15. Τις διατάξεις της με αριθμ. 15323/624/06-09-2010 απόφασης των Υπουργών Οικονομικών, Οικονομίας, Ανταγωνιστικότητας και Ναυτιλίας και Εργασίας και Κοινωνικής Ασφάλισης «Πρόγραμμα επιχορήγησης επιχειρήσεων και γενικά εργοδοτών για την απασχόληση και κατάρτιση 10.000 δικαιούχων "επιταγής επανένταξης στην αγορά εργασίας" και καθορισμός του τύπου, της μορφής και του περιεχομένου της "επιταγής επανένταξης


text: στην αγορά εργασίας"» (Β ́ 1398), όπως ισχύει. 16. Την υπ ́ αριθμ. 2983/08-11-2016 απόφαση του Δ.Σ. του ΟΑΕΔ, η οποία ελήφθη στην υπ ́ αριθμ. 64/08-11-2016 συνεδρίαση και διαβιβάστηκε στην υπηρεσία μας με το υπ. αριθμ. 74814/29-09-2016 έγγραφο του ΟΑΕΔ. 17. Το υπ ́ αριθμ. οικ. 55240/89/29-11-2016 έγγραφο της Αποκεντρωμένης Μονάδας Κρατικών Ενισχύσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης. 18. Την υπ ́ αριθμ. οικ. 58544/2166/16-12-2016 εισήγηση του Προϊσταμένου Γενικής Διεύθυνσης Οικονομικών Υπηρεσιών του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης. 19. Η υπ ́ αριθμ. 54413/1979/16-12-2016 απόφαση της Υπουργού Εργασίας, Κοινωνικής Ασφάλισης και Κοινωνικής Αλληλεγγύης περί έγκριση ανάληψης υποχρέωσης (ΑΔΑ: ΩΒ0Η465Θ1Ω-ΘΧ1). 20. Την υπ ́ αριθμ. 92026/22-11-2016 βεβαίωση δέσμευσης πίστωσης της Διεύθυνσης Οικονομικών Υπηρεσιών του ΟΑΕΔ. 21. Το γεγονός ότι από τις διατάξεις της παρούσας προκαλείται δαπάνη σε βάρος του προϋπολογισμού του ΟΑΕΔ (ΚΑΕ 2493), στον οποίο έχουν προβλεφθεί πιστώσεις οι οποίες κατανέμονται σε ετήσια βάση ως εξής: Για το έτος 2017 ποσό ύψους 12.000.000,00 ευρώ, για το 2018 ποσό ύψους 13.000.000,00 ευρώ και για το έτος 2019 ποσό ύψους 7.000.000,00 ευρώ, αποφασίζουμε: Την τροποποίηση της με αριθμ. 15323/624/06-09-2010 κοινής υπουργικής απόφασης με τίτλο «Πρόγραμμα επιχορήγησης επιχειρήσεων και γενικά εργοδοτών για την απασχόληση και κατάρτιση 10.000 δικαιούχων "επιταγής επανένταξης στην αγορά εργασίας" και καθορισμός του τύπου, της μορφής και του περιεχομένου της "επιταγής επανένταξης στην αγορά εργασίας"» (Β ́1398), όπως έχει τροποποιηθεί και ισχύει με την υπ ́ αριθμ. 1573/86/ 27-01-2011 όμοια της (Β ́ 263), στα κάτωθι σημεία ως εξής: Ι. Το ΚΕΦΑΛΑΙΟ Β ́ αντικαθίσταται ως εξής: «ΚΕΦΑΛΑΙΟ Β `Αρθρο 1 Αντικείμενο προγράμματος-Στόχος του προγράμματος 1. Το πρόγραμμα απευθύνεται σε ιδιωτικές επιχειρήσεις, Κοινωνικές Συνεταιριστικές Επιχειρήσεις (Κοιν.Σ.Επ), Κοινωνικούς Συνεταιρισμούς Περιορισμένης Ευθύνης (Κοι.Σ.Π.Ε.) και γενικά εργοδότες του ιδιωτικού τομέα που απασχολούν έως δέκα (10) θέσεις που αντιστοιχούν σε πλήρη απασχόληση και ασκούν τακτικά οικονομική δραστηριότητα σε όλη τη χώρα και προσλαμβάνουν δικαιούχους «επιταγής επανένταξης στην αγορά εργασίας», προκειμένου να επανενταχθούν ταχύτερα στην αγορά εργασίας με πλήρες ωράριο. Το πρόγραμμα περιλαμβάνει υποχρεωτικά δύο (2) στάδια. 1) Το α ́ στάδιο του προγράμματος διαρκεί όσο και το χρονικό διάστημα το οποίο υπολείπεται του δικαιούχου «επιταγής επανένταξης στην αγορά εργασίας» μέχρι τη λήξη της διάρκειας τακτικής επιδότησης. Το διάστημα που υπολείπεται στον δικαιούχο «επιταγής επανένταξης στην αγορά εργασίας» πρέπει να είναι τουλάχιστον το 50% της αρχικής εγκριθείσας επιδότησης ή της επιδότησης λόγω συνέχισης. Η εγκριθείσα επιδότηση (είτε αρχική είτε λόγω συνέχισης) πρέπει να είναι τουλάχιστον πεντάμηνης διάρκειας. Για τους δικαιούχους επιδόματος μακροχρόνιων ανέργων πρέπει να υπολείπεται τουλάχιστον 2 μήνες επιδότηση όπως αυτή ορίζεται στην «επιταγή επανένταξης στην αγορά εργασίας», του Κεφαλαίου Α ́. 2) Το β ́ στάδιο αφορά στο υπολειπόμενο χρονικό διάστημα μέχρι τη συμπλήρωση των 12 μηνών για αμιγή απασχόληση. `Αρθρο 2 Πλαίσιο ένταξης - χρηματοδότηση -επιλέξιμες περιοχές 1. Για το α ́ στάδιο του προγράμματος δεν προκαλείται επιπλέον δαπάνη, επειδή ο ΚΑΕ 2493 του Ο.Α.Ε.Δ. τροφοδοτείται από τον ΚΑΕ 0651 του Ο.Α.Ε.Δ. στον οποίο έχει προβλεφθεί σχετική πίστωση. Όσον αφορά στο επιπλέον ποσό για τους μακροχρόνια ανέργους δικαιούχους της επιταγής επανένταξης, προκαλείται δαπάνη ύψους 6.000.000,00 ευρώ,


text: η οποία θα βαρύνει τον προϋπολογισμό του Ο.Α.Ε.Δ. (ΚΑΕ 2493), στον οποίο έχει προβλεφθεί ανάλογη πίστωση. 2. Για το β ́ στάδιο του προγράμματος, θα προκληθεί δαπάνη ύψους 26.000.000,00 ευρώ και θα βαρύνει τον προϋπολογισμό του Ο.Α.Ε.Δ. (ΚΑΕ 2493), στον οποίο έχει προβλεφθεί ανάλογη πίστωση. Ι. Α ́ στάδιο Για το επιπλέον ποσό, που αφορά στους μακροχρόνια ανέργους, δικαιούχους της επιταγής επανένταξης, θα προκληθεί δαπάνη ύψους 6.000.000,00 ευρώ η οποία θα βαρύνει τον προϋπολογισμό του Ο.Α.Ε.Δ. (ΚΑΕ 2493) και κατανέμεται σε ετήσια βάση ως εξής: Για το 2017: 2.000.000,00 ευρώ Για το 2018: 3.000.000,00 ευρώ Για το 2019: 1.000.000,00 ευρώ II. Β ́ στάδιο Θα προκληθεί δαπάνη ύψους 26.000.000,00 ευρώ η οποία θα βαρύνει τον προϋπολογισμό του Ο.Α.Ε.Δ. (ΚΑΕ 2493) και κατανέμεται σε ετήσια βάση ως εξής: Για το 2017 :10.000.000,00 ευρώ Για το 2018: 10.000.000,00 ευρώ Για το 2019: 6.000.000,00 ευρώ 3. Οι ενισχύσεις που προβλέπονται στην απόφαση αυτή χορηγούνται βάσει του Κανονισμού (ΕΚ) αριθ. 1407/2013 της Επιτροπής για τις ενισχύσεις ήσσονος σημασίας (de minimis). Η ενίσχυση που θα λάβει μια επιχείρηση βάσει της παρούσας κοινής υπουργικής απόφασης, αθροιζόμενη με οποιαδήποτε άλλη de minimis ενίσχυση έχει λάβει ή θα λάβει η επιχείρηση, δεν πρέπει να υπερβαίνει το ποσό των 200.000,00 ευρώ σε οποιαδήποτε περίοδο τριών οικονομικών ετών. Το συνολικό ποσό ενισχύσεων ήσσονος σημασίας που χορηγείται σε μια επιχείρηση που δραστηριοποιείται στον τομέα των οδικών μεταφορών δεν πρέπει να υπερβαίνει το ποσό των 100.000,00 ευρώ σε οποιαδήποτε περίοδο τριών οικονομικών ετών. Ο σχετικός έλεγχος διενεργείται μέσω της υποβολής υπεύθυνης δήλωσης εκ μέρους της δικαιούχου επιχείρησης στην οποία θα αναφέρεται οποιαδήποτε άλλη ενίσχυση ήσσονος σημασίας έλαβε η οικεία επιχείρηση βάσει του παραπάνω κανονισμού ή άλλων κανονισμών για ενισχύσεις ήσσονος σημασίας κατά τα δύο προηγούμενα οικονομικά έτη και κατά το τρέχον οικονομικό έτος, σύμφωνα με την παρ. 2 του άρθρου 6 του Καν. 1407/2013. `Αρθρο 3 Ρόλος του ΟΑΕΔ - Δικαιούχοι των πράξεων Σύμφωνα α) με τον Ν. 2956/2001 (Α ́ 258), μεταξύ των σκοπών του ΟΑΕΔ είναι η ενίσχυση, διευκόλυνση της ένταξης και διατήρηση του ανθρώπινου δυναμικού της χώρας στην αγορά εργασίας β) το άρθρο 29 του Ν. 1262/1982 για την παροχή κινήτρων ενίσχυσης της Οικονομικής και περιφερειακής ανάπτυξης της χώρας και τροποποίηση συναφών διατάξεων και σύμφωνα γ) με την παρ. 4 του δεύτερου άρθρου του Ν. 3845 (Α ́ 65) "κάθε επιδοτούμενος άνεργος λόγω τακτικής ή μακροχρόνιας ανεργίας, δικαιούται «επιταγή επανένταξης στην αγορά εργασίας» δ) με την παρ. 1 του άρθρου 9 του Ν. 4075/2012 «Ο προσλαμβανόμενος ή τοποθετούμενος ασφαλίζεται στο ΙΚΑ -ΕΤΑΜ , καθώς και σε όλους τους κλάδους και λογαριασμούς του ΟΑΕΔ. Αν απολυθεί πριν από το χρόνο λήξης του δικαιώματος επιδότησης, ο άνεργος λαμβάνει το επίδομα ανεργίας για το υπόλοιπο διάστημα, εφόσον δεν επανατοποθετηθεί ή προσληφθεί», ε) ο δικαιούχος «επιταγής επανένταξης στην αγορά εργασίας» σύμφωνα με το αρθρ. 70 του Ν. 4430/31-10-2016 (Α ́ 205) εξαιρείται από το πεδίο εφαρμογής του άρθρου 39 παρ. 1 του Ν. 3986/2011 (Α ́152) για όσο χρόνο αυτός απασχολείται δυνάμει της ως άνω επιταγής. `Αρθρο 4 Δικαιούχοι, ωφελούμενοι και προϋποθέσεις συμμετοχής


text: 4.1. Δικαιούχοι - Επιχειρήσεις Δικαιούχοι είναι όλες οι ιδιωτικές επιχειρήσεις, Κοιν.Σ.Επ., Κοι.Σ.Π.Ε. και γενικά εργοδότες του ιδιωτικού τομέα που απασχολούν έως δέκα (10) άτομα που αντιστοιχούν σε πλήρη απασχόληση και ασκούν τακτικά οικονομική δραστηριότητα σε όλη τη χώρα. Απαραίτητη προϋπόθεση για την ένταξη μίας επιχείρησης στο πρόγραμμα είναι να μην έχει προβεί σε μείωση του προσωπικού της κατά τη διάρκεια του τριμήνου πριν την ημερομηνία υποβολής της αίτησης χρηματοδότησης (ημερολογιακά). Ως μείωση προσωπικού κατά το τρίμηνο που προηγείται της ημερομηνίας υποβολής της αίτησης χρηματοδότησης θεωρείται: α. η καταγγελία της σύμβασης εργασίας, β. η αλλαγή του καθεστώτος απασχόλησης από πλήρη σε μερική ή σε εκ περιτροπής απασχόληση και γ. η εθελουσία έξοδος που γίνεται με πρωτοβουλία του εργοδότη, μέσω προγραμμάτων παροχής οικονομικών κυρίως κινήτρων εθελούσιας εξόδου. Σε αυτές τις περιπτώσεις, η επιχείρηση προκειμένου να ενταχθεί στο πρόγραμμα πρέπει να καλύψει τη μείωση έως την ημερομηνία υποβολής της αίτησης συμμετοχής στο πρόγραμμα. Σε περίπτωση που η επιχείρηση έχει προβεί σε μείωση του προσωπικού της αλλά έχει προβεί σε προγενέστερη νέα πρόσληψη υπαλλήλου, μέσα στον ίδιο μήνα που έχει λάβει χώρα η μείωση, μπορεί να ενταχθεί στο πρόγραμμα. Η ανωτέρω δέσμευση ισχύει και για το χρονικό διάστημα από την ημερομηνία υποβολής της αίτησης μέχρι την ημερομηνία ένταξης της επιχείρησης στο πρόγραμμα. Δεν θεωρείται μείωση προσωπικού κατά το τρίμηνο που προηγείται της ημερομηνίας υποβολής της αίτησης: α. η καταγγελία σύμβασης εργασίας λόγω συνταξιοδότησης, β. η καταγγελία σύμβασης εργασίας αορίστου ή ορισμένου χρόνου (πριν τη λήξη της) που οφείλεται σε σπουδαίο λόγο που αφορά στον εργαζόμενο (μήνυση για αξιόποινη πράξη), γ. η λήξη σύμβασης ορισμένου χρόνου, δ. η οικειοθελής αποχώρηση, ε. η φυλάκιση και ο θάνατος. Για όλα τα παραπάνω, οι επιχειρήσεις οφείλουν να προσκομίσουν τα απαραίτητα δικαιολογητικά. Οι ανωτέρω προϋποθέσεις ισχύουν και για επιχειρήσεις που δημιουργήθηκαν μετά από μεταβίβαση ή αλλαγή νομικής μορφής ή διάλυση και επαναλειτουργία στον ίδιο ή σε άλλο χώρο με το αυτό αντικείμενο δραστηριότητας. Δεν εντάσσονται: α. Όλες οι επιχειρήσεις, φορείς, υπηρεσίες και οργανισμοί που διέπονται, όσον αφορά την πρόσληψη του προσωπικού τους, από τις διατάξεις του Ν. 2190/1994 (Α ́ 28) και του Ν. 3812 (Α ́ 234). β. Οι επιχειρήσεις που δραστηριοποιούνται σε τομείς, στους οποίους δεν εφαρμόζεται ο Καν. 1407/2013 (άρθρο 1). γ. Τα νυχτερινά κέντρα. δ. Οι επιχειρήσεις προώθησης προϊόντων και παροχής υπηρεσιών μέσω τηλεφώνου (telemarketing). ε. Οι εποχικές επιχειρήσεις για το εποχικό προσωπικό τους. στ. Τα υποκαταστήματα ή τα γραφεία που έχουν την έδρα τους σε χώρα που δεν είναι μέλος της Ευρωπαϊκής Ένωσης διότι δεν είναι εφικτός ο έλεγχος σώρευσης των ενισχύσεων. ζ. Εξωχώριες εταιρείες όπως και επιχειρήσεις που στην εταιρική τους σύνθεση συμμετέχουν εξωχώριες εταιρείες διότι δεν είναι εφικτός ο έλεγχος σώρευσης των ενισχύσεων. η. Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιοκτήτες ενταγμένων σε αυτά. θ. Οι συστεγαζόμενες επιχειρήσεις. ι. Οι επιχειρήσεις που η έδρα είναι η οικία του εργοδότη (όπως ασφαλιστές, λογιστές, πολιτικοί μηχανικοί, εμπορικοί αντιπρόσωποι) εκτός των επιχειρήσεων που λόγω της φύσης της δραστηριότητας τους απασχολούν το προσωπικό εκτός του χώρου της έδρας τους (υπηρεσίες εκμετάλλευσης φορτηγών,


text: υπηρεσίες εκμετάλλευσης ταξί, υδραυλικοί, ηλεκτρολόγοι), ια. Οι επιχειρήσεις που δραστηριοποιούνται στον τομέα της αλιείας (στην πρωτογενή αλιεία και στην υδατοκαλλιέργεια), στον τομέα του άνθρακα (όπως εταιρείες εξόρυξης, ορυχεία), στην πρωτογενή παραγωγή γεωργικών προϊόντων (φυτικών και ζωικών). Στην περίπτωση επιχειρήσεων οι οποίες δραστηριοποιούνται και σε άλλους τομείς πέραν των ανωτέρω εξαιρουμένων και οι επιχορηγούμενοι άνεργοι απασχοληθούν στις μη εξαιρούμενες δραστηριότητες τότε οι επιχειρήσεις εντάσσονται στο πρόγραμμα. ιβ. Όταν το αντικείμενο εργασιών μίας επιχείρησης είναι σύνθετο και το ένα από τα αντικείμενα εξαιρείται του προγράμματος. Στις περιπτώσεις που το αντικείμενο εργασιών που εξαιρείται αναφέρεται μεταξύ των σκοπών όπως ορίζονται από το καταστατικό της επιχείρησης και δεν ορίζεται στην έναρξη δραστηριότητας στην Δ.Ο.Υ., η επιχείρηση μπορεί να υποβάλει ηλεκτρονική αίτηση συμμετοχής στο πρόγραμμα, εφόσον συνυποβάλει υπεύθυνη δήλωση στην οποία θα αναφέρει ότι δεν πρόκειται να ασκήσει κατά τη διάρκεια του προγράμματος το εξαιρούμενο αντικείμενο εργασιών. Στις περιπτώσεις που το αντικείμενο εργασιών αναφέρεται στην έναρξη δραστηριότητας στη Δ.Ο.Υ., η επιχείρηση για να ενταχθεί θα πρέπει να προβεί σε μεταβολή εργασιών στη Δ.Ο.Υ. πριν την ημερομηνία υποβολής της αίτησης χρηματοδότησης ως προς το εξαιρούμενο αντικείμενο και να υποβάλει υπεύθυνη δήλωση στην οποία θα αναφέρει ότι δεν πρόκειται να ασκήσει κατά τη διάρκεια του προγράμματος το εξαιρούμενο αντικείμενο εργασιών. ιγ. Επιχειρήσεις εις βάρος των οποίων εκκρεμεί ανάκτηση προηγούμενων κρατικών ενισχύσεων. ιδ. Οι επιχειρήσεις που δημιουργήθηκαν μετά από μεταβίβαση ή αλλαγή νομικής μορφής ή διάλυση ή/και επαναλειτουργία ή δημιουργία νέας επιχείρησης ή εκμίσθωση από τους ίδιους εταίρους στον ίδιο ή σε άλλο χώρο με το αυτό αντικείμενο δραστηριότητας διότι δεν επιτυγχάνεται ο σκοπός και ο στόχος του προγράμματος για την προώθηση της απασχόλησης με τη δημιουργία νέων θέσεων εργασίας. Σε αυτές τις περιπτώσεις οι επιχειρήσεις εντάσσονται για τον επιπλέον αριθμό θέσεων που είχε η προηγούμενη επιχείρηση. 4.2. Ωφελούμενοι - `Ανεργοι α. `Ανεργοι δικαιούχοι «επιταγής επανένταξης στην αγορά εργασίας» για τους οποίους υπολείπεται τουλάχιστον το 50% της επιδότησης τακτικής ανεργίας (αρχικής ή συνέχισης). Η εγκριθείσα επιδότηση (είτε αρχική είτε λόγω συνέχισης) πρέπει να είναι τουλάχιστον πεντάμηνης διάρκειας. β. Μακροχρόνια άνεργοι δικαιούχοι «επιταγής επανένταξης στην αγορά εργασίας» για τους οποίους υπολείπεται τουλάχιστον 2 μήνες επιδότηση, σύμφωνα με το Κεφάλαιο Α ́ της παρούσας. Οι ωφελούμενοι άνεργοι και των δύο ανωτέρω κατηγοριών κατά την υπόδειξη τους από τα αρμόδια ΚΠΑ2 οφείλουν να έχουν συμπληρώσει το τυποποιημένο έντυπο εξατομικευμένης προσέγγισης και να έχουν συμφωνήσει σε ατομικό σχέδιο δράσης. Δεν είναι δυνατή η υπόδειξη ανέργων σε επιχειρήσεις: 1. Για άτομα που κατά το τελευταίο 12μηνο, πριν από την ημερομηνία υποβολής της αίτησης χρηματοδότησης για ένταξη στο πρόγραμμα από την επιχείρηση: α. είχαν απασχοληθεί καθ ́ οιονδήποτε τρόπο στην ίδια επιχείρηση ή σε επιχειρήσεις που συνιστούν με την αιτούσα ενιαία επιχείρηση ή σε επιχειρήσεις που μεταβιβάστηκαν ή αλλάζουν νομική μορφή ή διαλύονται και επαναλειτουργούν στον ίδιο ή σε άλλο χώρο με το αυτό αντικείμενο δραστηριότητας από τους ίδιους ή άλλους εργοδότες ή εταίρους. β. είχαν απασχοληθεί με την ίδια ή άλλη ειδικότητα στον ίδιο χώρο σε άλλο εργοδότη με όμοια δραστηριότητα (κύρια ή/και δευτερεύουσα). γ. είχαν απασχοληθεί σε επιχείρηση όπου ο εταίρος ή